Saw For Cutting Laminate Saw Blade For Cutting Laminate Flooring Wood Laminate Flooring Cutters Consolidated Best Circular Saw Blade For Saw Blade For Cutting Laminate Laminate Floor Cutting Laminate Floor Fitting Cut Laminate With Circular Saw – dumplinginnmenu.info\nsaw for cutting laminate saw blade for cutting laminate flooring wood laminate flooring cutters consolidated best circular saw blade for saw blade for cutting laminate laminate floor cutting laminate floor fitting cut laminate with circular saw.\nbest saw blade for cutting laminate flooring,proper saw blade for cutting laminate flooring,hand saw for cutting laminate,what is the best saw for cutting laminate flooring,the best saw for cutting laminate flooring,best circular saw for cutting laminate,circular saw blade for cutting laminate flooring,miter saw blade for cutting laminate flooring,saw for cutting laminate countertop,best hand saw for cutting laminate flooring,hand saw for cutting laminate flooring.\nPosted on 08/20/2019 08:58:15 pm Full size saw-for-cutting-laminate-saw-blade-for-cutting-laminate-flooring-wood-laminate-flooring-cutters-consolidated-best-circular-saw-blade-for-saw-blade-for-cutting-laminate-laminate-floor.jpg


CDF nih Thantlang ah Kawl Ralkap 1 an thah | The Chin Express\nCDF nih Thantlang ah Kawl Ralkap 1 an thah\nNizaan October 8 zingka 5-6am ah ram firtu Kawl Ralkap le ram dawtu CDF-Thantlang miralṭha hna cu zaamtakmi Thantlang khua chung ah an i do.\n“Ralhrang ralkap 1 kan thah. Kanmah CDF-Thantlang lei cu hliam tongmi kan um lo,” tiah CDF nih thawng a thanh.\n“Ralkap cozah saltang ralkap le palik pawl, mipi sin ṭan nan duh ahcun CDF-Thantlang nih lunglawm tein kan in cohlan hna lai i a himnak hmun tiang kan in thlah hna lai,” tiah zawnruahnak he thawng a thanh chih hna.\nKha hlan pipu chan in atutiang minung 10,000 hrawng nih kan hlumhmi ‘sui’ Thantlang khua cu an zaamtak dih cang.\nKan pawcawmnak dawr thil le inn zuat saṭhil vialte cu Kawl Ralkap nih duhpaoh in an thah ei hna.\nInn 20 leng an kan khangh piak cang. Kan pastor Cung Biak Hum telh in khuami tampi an kan thah.\nCNA biachimtu Salai Htet Ni nih, “Inn tampi kan sung cang, kan miphun harnak kan tong lawlaw cang. Tutan cu hnulei kir loin tei tiangin kan doh lawlaw cang hna lai. Tutan hi dothlennak a donghnak si cang seh, kan tei lawlaw cang hna lai,” ati.\nHmasa thawngpangThawngṭha: Europe Ramkomh Hluttaw nih NUG le CRPH a cohlan\nHnu thawngpangDr Sasa: France Hluttaw Sang nih NUG na cohlan caah ka lawm tuk


Zatlung Lian – Chin Community in Norway\nZatlung Lian hi tulio CCN Assistant Secretary a ttuan liomi asi. Norway mino hna lakah kan i bochan taktakmi asi. Norway MF vitenskalpelig høyskole ah Bible leiin sianginn a dih cang lawng siloin, tu zongah Ansgar Høgskole ah Master a peh cuahmah lio asi. Oslo Chin Organisation (OCO) nih CCN palai caah thlahmi asi.\nPrevious Previous post: Ni Par Hlawnceu\nNext Next post: Helge Kristoffersen


Israel Ralkap Nih An Ram Chung Ah Ramdangmi Hlathlaitu Minung Pahnih An Tleih Hna – Chin19.com\nIsrael ralkap pawl nih Israel ram chungah a thli in a raklut mi Palestine ram mi minung pahnih hna cu Namte he bak an rak tleih hna tiah an chim. Palestine ram mi minung pahnih hna hi Gaza Strip ah khuasa mi an si i Hamas ralhrang pawl hna he Israel le Gaza ramri ah buainak a tuahtu hna lak ah a tel ve mi an si tiah an chim.\nCun April 3 ah khan ningcanglo in Israel le Gaza ramri khamnak a pah chih i Israel ram a rak lut mi hna Palestine ram mi minung pathum hna cu Israel security forces ralkap hna nih an rak kah hna ruangah Israel cozah nih an mah ram chung sizung ah a zohkhenh cuahmah fawn hna tiah an chim.\nCun Israel cozah nih cun mizei miphun an si hmanh ah ningcanglo in ramri a pah mi le Israel ram a rak lam mi hna cu an cungah vel nei lo bak in rak kah hna dingah a security forces ralkap pawl cu nawl a pek cang hna tiah an chim fawn.\nIsrael Defense Force nih a chim ningah cun mah hna pahnih Israel ram chungah a rak luh nak cu Israel cozah le a ralkap hna cawlcangh ning dothlattu ah Hamas nih a thlah mi hna an si tiah an chim.\nApril ni 1khat in 22 tiangah Israel ram rian tuanning le Israel security forces sining dothlattu ah Hamas nih Israel ram chungah a rak luhter mi hna hi an dihlak in minung 12 an si cang i cu minung 12 hna cu an dih lak in Palestine ram mi bak an si tiah an chim.


Khah CNLD An Sungh Nak A Ruang Cu Minung Pakhat Ruang Ah Si – The Chinlung Post\nKhah Salai Lung Thli Tum nih a rian lawng ttuan lo in hi thil a rak ttuan mi hi cu khua ruah har ngai cu a si tutan thim nak ah a thil ti khawh nak hi a rak ti tuk ve Salai Lung Thli Tum bak nih CNLD hi a rak uar lo ngai hna ti nak si, zei ruangah dah mah tluk hin a huat hnga ti cu kan thei lo a si nain a catial mi zoh tik ah an rak tling sual lai ti a rak phan caah hi thil hi a timh ve mi si.a tang lei hi Salai Lung Thli Tum nih a ttial mi si\nThimnak ka luh hnu zong ah CNLD thuat le sunghter hi ka rian ngan bik ah ka chiah zungzal, aruang cu CNLD an tlin ahcun kan miphun hrawktu le buaitertu an si kho tiah ka ruah caah a si. Keimah mee ngahnak ding caah ca ka tialmi nakin CNLD mee sunghnak ding caah ca ka tialmi tam deuh(teinak hmuh le ramrian tuan ka duh lo tinak si lo mu).CNLD caah an coronavirus ka hun cang.NLD nih 92% bak Chinram ah teinak an hmuh khawh.\nCNLD cu an lor tuk ko nain sungh cikcek in an sung. I cei ko hna seh, an lungfim deuh cang lai😊. NLD lila nih an duh theng lomi Pu Suithio zong a sung fawn. Tutan cu kei ka saduhthah a tling ngai ko, keimah zong ka sung ve ko nain.Crd, Salai Lung Thli Tum\nNote: Salai Lung Thli Tum hi thil cu a rak ti kho hrim hrim ko hih a mah rian a ttuan pah rian dang a kemh khawh bak ko hih, hi kongah hin zei tin dah na ruah ve?


US Cozah Hruaitu Lutlai Pawl Cu COVID-19 Kong Ah China Cung Ah An Thin A Linh Bak In A Lin Cang – Chin World News Evening\nMay 8, 2020 May 8, 2020 Salai Van World News\nAdmin||05|Biangreithlip 07|2020||Vawlei mipi le a bik in United States mipi a that cuahmahtu pulrai zawtnak novel coronavirus chuahkehnak kong ah thil a hung fiang chin lengmang cang. Hi kong he pehtlai in US cozah hruaitu lutlai pawl hna cu China cung ah an thin a linh in a lin ko cang. Secretary of State Mike Pompeo nih novel coronavirus hi China ram Wuhan khua biomedical laboratory in ai thokmi a si ko timi fianternak ding caah hmelchunhnak nganpi kan hmuhchuah cang tiah a chim.\nHi novel coronavirus hi Wuhan China biomedical laboratory in ai thokmi a si ko timi kong ah hin suallam a ngeimi fianternak kan chimh khawh hna tiah Pompeo nih Pathianni ah ABC thawngzamh sin ah a chim. Hi lab nih hin virus hi timhciammam te in an thlahmi a si tiah maw na ruah a silo ah an i thlahphoih i a cang sualmi a si tiah dah na tuah tiah Co-Anchor Martha Raddatz nih a hal.\nHi kong ah na biahalnak in a si, a siloh tiah kan let kho lo zeiruangah tiah cun Chinese Communist Party hna nih hin World Health Experts pawl he rian ttuantti cu an duh loh tiah a chim. Kan hnu zarh ah khan US White House nih US Intelligence Agenies hna cu China nih novel coronavirus kong ah tuante in zei thawng hmanh thanh duhlo in thup ko hmanh hna seh law thil sining hlathlai ko uh tiah an chimhmi hna cu Administration official minung pahnih hna nih ABC News sin ah kan hnu zarh ah khan an chim. Ref: ABC News\nMihrokhrol le Hlen Hmang An Vak: Chinpa Hlen An Timh Nain An Hleng Kho Manh Loh-VIDEO


Biadiklo In Mi A Hleng Dihtu Facebook Comment BFF Hi Zeidah A Si? – THE CHINLAND POST\nBiadiklo In Mi A Hleng Dihtu Facebook Comment BFF Hi Zeidah A Si?\nThe Chinland Post| 2018 March 23| Tu lio facebook comment ah Laimi tampi telh in mi a hlengtu BFF hi zeidah a si? ‘BFF’ tiah comment pe law a hrin lo ahcun na facebook hack a tong tinak a si. Ahrin lo ahcun na facebook a him ti lo caah a rannak in na password thleng colh tiah Lai media telh in minung tampi nih lih an vahpi. Hi thawngpang hi thawngpang dik lo (fake news) a si.\nFacebook him le him lo le BFF hi zeihmanh aa pehtlai lo. BFF a sullam cafang min sau cu ‘Best Friends Forever’ (Zungzal in Hawikom Tha) tinak a si.\nBFF le faebook him le him lo, facebook bauhpiak (hack) ton le tonlo hi zeihmanh aa pehtlai lo. Cucaah, BFF tiah tialnak in facebook a him le him lo zeitihmanh in hngalh khawh a si lo. BFF nih facebook him le himlo a hngalh khawhmi thil zong a si fawn lo. Hihi hlennak pakhat a si. BFF tiah tial ding in a chuahpitu nih thil pakhat khat duhnak nganpi le hmuitinh nganpi he hlennak in a tialmi a si. Cutin na tial lai tiah hlennak ca a tialmi kha a dik maw diklo timi ruat chih ti lo in cu hlennak an i zumh cio dihnak cu a si.\nFacebook ahhin cafang cheukhat comment tial/pek tikah muici (color) in a chuak theu. Tahchunhnak ah ‘Congratulations, Congrats, Best Wishes, You Got This’ tibantuk hi muici in a chuakmi an si. A dangdang biafang tampi a chuakmi an um len rih.\nCucaah, BFF tiah comment peknak in facebook password a him le him lo theihhngalh khawh a si lo, zeihmanh aa pehtlai lo. BFF tiah tial hi hlennak a si timi hngalh cio cang hna usih.\nPrevious Hakha Market Sak Than A Timhnak Le Company Limhang Zorternak Bia Chim Lo Ding In Thawngthanhnak An Tuah\nNext President Ca Ding Ah Thimmi Vice President U Win Myint Konglam


A hnuk chungah silicon aa chiahmi nungak nu cu vanlawng aa cit lio pi ah kuai – Chin 7 News\nA hnuk chungah silicon aa chiahmi nungak nu cu vanlawng aa cit lio pi ah kuai\nNovember 2, 2018 admin KNOWLEDGE 0\nTuchan nungak nih an uar ngaimi cu dawh duh ah hmai operation tuah i remh le hnuk chungah silicon chiah a si. Mi thenkhat cu an zawtnak he aa tlak lo caah a thimi zong an um len. Cu lakah Vietnam nungak pakhat zong a hnuk chungah silicon aa chiah ve, cu bu cun vanlawng aa cit.\nVanlawng aa cit lio pi ah a hnuk chung chiahmi silicon cu a kek. Tihnung taktak khi si. Amah nu cu Maitunvi an timi si.\nHlasak thiam a si. Oct. 22 ah khan Thaiwan in an ram lei a kir ah vanlawng cungah a hnuk a keh hi a si. A kam thumi nih cun a thutnak pakhatkhat a awn i a si rua tiah an ruah.\nCu tikah minu nih cun a hnuk fah a celh ti lo, a rak tuar ziar cang i fah dam si a din piak ve. Vanlawng a tum sin in siizungah a kal colh i, siibawi te nih an zoh tikah na hnuk chung ummi silicon a kuai an ti.\nA rak chiahmi silicon hi man fawi man, kuai fawi a rak si ai. Maituvi nih a hnuk aa hlai i silicon aa chiahnak hi kum 7 tluk si cang. $ 2000 in a rak i tuahmi asi. Vanthat ah tha tein a hnuk chung kuaimi silicon cu an chuah piak khawh cang.\nHnuk chungah hi bantuk silicon i chiah hi tihnung takmi si. Nu simi nih cun hi bantuk hi tuah lo ah tha bik.\nRussia Nu India Ram Ah An Tlaih Hrem\nEsther hmuh duh hrim ah CYO concert kal aa timmi an tam


Var Tiva Hlei Dongh Kan Rawh Ah Cun Ralhrang Nak In Mipi Kan Tem Tuar Deuh Lai — Salai Ephraim Thawngpang\nVar Tiva Hlei Dongh Kan Rawh Ah Cun Ralhrang Nak In Mipi Kan Tem Tuar Deuh Lai\nAtutan Chinram ah a rak kai cuahmah mi ralhrang bu hna hi Chinram, Sagaing le Magway ram chung Mipi runvengtu ralkap an tei khawh hna lo ruangah an hruaitu Lutlai NE Commander an thlen hnu in a rak kai mi hna an si.an i timh mi cu zarh hnih chungah Chinram kulh cu kan lak lai i, Chinram mipi vengtu CDF le CNA cu kan lak hrimhrim hna lai tiah timhcia in a rak ra mi hna an si.hi ralhrangbu hna hruaitu ah Lutlai Commander pahnih an chiah hna tiah theih a si.\nAsinain hi ralhrang a ra mi hna kongah ramkhel lei micheu khat hna nih cun ral doh taktak dingah ra lo in kan rian kan t’uan ko ti mi namneh nak sawhsawh ah nak caah le ral doh taktak dingin, mipi harsatnak pek taktak kha ai tim lo mi si hna seh law a dawh tiah a chim.hi ruangah Mipi cheukhat nih cun Var hlei pi cu rak rawh kanh ding an si, Lam kham in um kal nak t’ha lo dingin Lampi chah dih dingah an au khuang.angaingai tiah cun nikhat chungah rawk khawh ding thil tampi cu an um ko.\nVar hlei an rak dongh lio ah khin 17 Billion man leng an rak dih pin ah Falam mipi hna nih di-ei kawl nak caah kan hman mi Lampi a si bantuk in Var Hlei rawh a si ah cun Falam mipi a car dih ding mi kan si caah Var Hlei rawh ding ti mi bia hna hi cu thil har tuk mi a si.Var Hlei rawh nak ding kongah voi tampi cu mipi nih rawh ding tiah an rak chim hi a tam tuk cang.Var Hlei kan rawk a si ah cun Ralhrangbu nak in Chin miphun mipi nih kan temtuar deuh lai.\nAtu Kawlram buainak ruangah Bank system tampi rawk a si caah ralhrangbu nak in kawlram mipi nih kan temtuar deuh.Cucaah Var hlei rawh nak ding khuakhan nak in Chin miphun vengtu ralkap hna nih ralhrang dir hmun le sining cu an theih deuh caah Mipi lei nih duh paoh biachim le holh rel nak in an mah hmurka zoh in thinphang tuk le thlalau tuk lo in zeidah an tuah lai ti mi tu cuanh thiam kha a biapi deuh.\nNote: hi capar hi Meifar Thuthang nih a tar langh mi chungin Halkha holh in ai dawh nak in vun thai chin mi a si.\nKhah Tuzan Tiang Chinram Falam Khuapi Ah Ralhrangbu Motor A Phan Cangmi Sawmsarih An Tling Cang →\n← CNA Pasal Tha Pu Andrew Ral Ram A Um Cuahmah Lio Ah A Fa Pa Hniang A Thi A Ruak Hmanh Hmu Manh Lo Tein


General Min Aung Hlaing Zong Pistol Ken Buin A Lang Than Cang - TIMES OF CHIN NEWS\nGeneral Min Aung Hlaing Zong Pistol Ken Buin A Lang Than Cang\nHramhram in uknak a la tu General Min Aung Hlaing meithal thlaih buin bawmhnak a pek\nHramhram in uknak a la tu General Min Aung Hlaing cu April 11 ah a tai ah meithal (pistol) thlaih buin Hlaing Thar Yar khua ah bawmhnak a pek. Yangon ramthen Hlaing Thar Yar khua ah facang, chiti le pee tibantuk hlut ah General Min Aung Hlaing pumpak in a kal i, rammi nih ralkap uknak duhlo langhternak ruang ah ralkap nih meithal le hriam he an hrem hna hnu ah a voikhat nak bik a kal a si tiah DVB nih a tial. Credit: The Hakha Times\nRelchap >>>> Ralkap Boci Lin Htet Aung a zam ralkap pawl an dirhmun fiang tuk in a chim.\nLin Htet Aung hi Boci a si. Ralkap nih ning cang lo tuk in mipi an thahmi a hmuh tikah a nun nih a celh lo i a zam. A chimnak ah ralkap bawi 75% cu cung lei nawlpeknak tang ah an um an luat kho hna lo i si. Uknak lakmi zong an duh cu si lo. An zam khawh lo caah tu ah a si.\nCun kawl ralkap hi ting 3 hrawng lawng kan tan cang. A bik in ral a tu khomi cu an tlawm te cang. Federal Army a dir tak i tuk kahnak um cun Federal lei a lut ding ralkap an tampi tiah RFA nih bia an halnak ah a chim. A nolh rihmi cu 100% kan tei lai.lungdong lo in doh rih ko u sih. A ruah hlan ah teinak kan hmuh lai tiah a ti.\nAmah Boci Lin Htet Aung cu a hawi le he an zam i ralkap nih an dawi hna caah a hawile cheukhat cu tlaih an tong. Cheukhat cu a luat. CRPH hruainak in Thai le Kawlram ramri hrawng ah a zam. By Tluang Ceu Thang\nNiihin CDF-Thantlang Le Ralhrang Kahdohnak Kongah Thawngpang Fiang Tein Langhter A Si Cang\nRalrin Tak Tak In Um Ding


Tuzing Thantlang Kahdohnak Ah CDF 2 Hliam An Tuar -\nChin state, Thantlang khuapi inn hna cu nihin May 23 zingka tein ralhrang hna nih an khangh tthan tiah thawngtheih a si. Ralhrang nih voi tamtuk te khuachung inn an kah caah siangiin sang CNA Headquarters kalnak lam lei inn a kangh hi a si. A tutiang inn zeizat a kanghcang timi be theihkhawh a si rihlo.\nRel chap-Nihin, May 23 zing ,Thantlang khuachung ah SAC ralkap le Chin ralkap an i kap i Chin ralkap, Thantlang CDF in ralkap 2 hliam an tuar tiah theih asi. Nihin ,May 23 zing ah Chin ralkap nih Thantlang khuachung an humhaknak hmun Sianginn sang tiang bak SAC ralkap nih an va ttum hnawh hna caah kahdohnak a chuah hi a si i ,\nAtuhi, Sianginn sang chung, Sianginn thlanglei a kangh cuahmah lio a si, Zeizahdah a kang timi bel cu theih a si rih lo, tiah a chimchap. English-Regime soldiers based in Thantlang burned the town again, according to eyewitness. They have been burning the houses again in Thantlang town since this morning.\nWe heard heavy artillery firing from the regime troops and as far as we can see from drone’s image, we can confirm that the regime soldiers are in town, said a TCP volunteer. Volunteer added that the burning is happening the lower part of the town in Sianginn Ward which is also the outskir of the town and the road heading to Camp Victoria.crd-the chinland post.


Kawl ralkap nih:An tih cem mi thil phuan dih a sicang hi. – Lai Lungrawn Post\nKawl ralkap nih:An tih cem mi thil phuan dih a sicang hi.\nApril 30, 2021 April 30, 2021 admin Myanmar News\nLungrualnak Ralkap nih hin tih mi taktak angei lo, atih zong ah tih phan bu he pah chih ahauh caah an pah chih ko. Asinain Ralkap nih hin mirum, pathawng, mifim ti bantuk i atih hna lo. Atih bik mi cu lungrual nak asi. Nihin mino kan lung rual nak hi ralkap hriamnam nih ahrawk kho ti lo caah lung aa rual mi miphun cu an tih ngai ngai ko hna.\nRalthatnak Ralkap nih hin lungrual nak in a hung luang mi ralthatnak hi an tih taktak. Lungrualnak kha ralthatnak in kan nunpi ahcun teitu an si peng ko.Cu caah ralkap hriamnam nak in atha deuh i ralkap nih an tih deuh mi lungrualnak le ralthatnak hi i tlaih peng ko hna usih.\nTheitlei dang relchap duh mi hna caah a tang lei’Pasal hrut nih cun a nupi thatnak a hmu kho lo i zeidah a palh lai tin dai zirziar ten a ngiat i biatei nak ah a hman.Pasal fim nih cun a nupi nih thatnak a tuahmi hnihchun te ah conglawmh piak zia a thiam.\nPasal hrut nih cun a nupi nunthing(a luan cia) mi kong ah buai nak a kawl peng. Pasal fim nih cun hmailei ca lawng aa hmaithlak.Paasal hrut nih cun a nupi a thinhun aipuan caan ah a kuttum he a dirhonh. Pasal fim nih cun ka Kiss mi nih ka nupi thinlung a damh khawh ti a fiang(na nupi a zai tuk lio ah va kiss hmanh a dai colh ko lai)\nPasal hrut nih cun na um lo zong ah Hau leng ka chuak cun ka tlangval ka si than kho a ti. Pasal fim nih cun a nupi khuatek aa tim hmanh ah nang cu ka herh bik mi, ka nunnak ah um lo awk tha lo mi na si a ti.Pasal hrut nih cun zeitluk ka thiam ka tha tin a mah thiamnak thatnak lawng aa hmu. Pasal fim nih cun kan pahnih kan i zuam nak thawng in si a ti.Credit sandi\nBreaking News:Ralkap nih The chinland post chief Editor Salai Bawi Uk Thang inn ah an luh hnawh.\nZualko:Thantlang khuasa Tlangval Gabriel Bawi Uk Hmung nih ril dam lonak in mual a kan liamtak.


Japan Ram Vehvatnak Tlawng Ding Ah Chinram Tanghra Awng Mark Sang Bik 5 An I Tel Ve Lai – THE CHINLAND POST\nJapan Ram Vehvatnak Tlawng Ding Ah Chinram Tanghra Awng Mark Sang Bik 5 An I Tel Ve Lai\nCity Hunter| 2018 June 18| Myanmar-Japan phu (MJA) tawlrelnak in tukum Myanmar ramchung tanghra awng cathiam bik pawl conglawmhnak ah Japan ram ah vehvatnak khualtlawng ding in (MJA Outstanding Students Award-Japan Exchange Visit) an thlah hna lai. Hi thlah dingmi chung ah Chin ramkulh in tukum tanghra awng mark sang bik minung 5 an i tel ve lai tiah kan theih.\nHi program cu 2016 kum le 2017 kum lio bantuk in tanghra marksang in a awngmi siangngakchia cheukhat, ramleng caholh sianghleirun (Yangon, Mandalay) in Japan caholh a cawngmi siangngakchia cathiam pawl cheukhat thim in ser a si. Japan ram tlawn ding khuallam cu tukum October thla ah an thlah hna lai.\nTukum ah Japan ram ah tlawng ding in thlah dingmi hna cu a tanglei bantuk in an si.\n1. 2018 Myanmar ram pumpi huap in mark sang bik hmutu Biology Subject in minung 10 le Economic le art subject in mark sang bik 10, an zapi minung 20 an si lai.\n2. Naypyidaw council telh in ramkulh le ramthen kip in mark sang bik a hmutu minung 5 cio in an zapi minung 75 an si lai.\n3. Ramdang caholh university (Yangon YUFL le Mandalay MUFL) in Japan caholh a kumthumnak a kaimi chung in thimmi minung 25 cio in an zapi minung 50 an si lai.\nChin ramkulh in mark sang bik a hmutu minung 5 cu a tanglei hna hi an si. Sihmanhsehlaw, anmah pa 5 an kal le kal lo ding fehter an si le si lo fiangte in kan hngal kho rih hna lo.\n1. Nu Biak Tin Rem (No.1 BEHS, Hakha) nih mark 500 a hmuh. Distinction 4 a hmuhmi cu; Mathematics, Chemistry, Physics le Biology an si.\n2. Pa Min Cung Nung ((No.3 BEHS, Hakha) nih mark 491 a hmu. Distinction 5 a hmuhmi cu; English, Mathematics, Chemistry, Physics le Biology an si.\n3. Nu Dawt Tha Par (No.1 BEHS, Hakha) nih mark 483 a hmuh. Distinction 5 a hmuhmi cu; English, Mathematics, Chemistry, Physics le Biology an si.\n4. Nu Biak Len Fam (No.3, BEHS-Hakha) nih mark 483 a hmuh. Distinction 4 a hmuhmi cu; Mathematics, Chemistry, Physics le Biology an si.\n5. Nu Siang Tin Kai (No.1, BEHS-Hakha) nih mark 481 a hmuh. Distinction 3 a hmuhmi cu; Mathematics, Chemistry le Biology an si.\nMyanmar le Japan ramhnih mizapi khat le khat i naihniam, i theihhngalhnak pawl siangngakchia karlakah thanchoternak rian tuanchuahnak ding siseh, hmailei rampi sersiamnak bawmtu ding mifim thiamsang tampi chuah le thanchoternak ding siseh, fimcawnnak in a lamkip thiamnak a ngeimi mino pawl thim i rampi aiawh, nu le pa aiawh le a dangdang dirhmun in i tel le conglawmhnak ding hmuitinh he hi program cu tuah a si.\nMJA Outstanding Students Award-Japan Exchange Visit cu 2014 kum in thawk a si. 2018 kum hi avoi 5nak a si cang lai. A cunglei kal ding ah onhmi hna nih soknak form cu Myanmar-Japan phu, Shwe Zabu River View Complex, 23G-1, No.3B, Tower A & C, dotkhatnak, Kanna lam, Alung peng, Yangon ah pehtlaihnak tuah i alak in va laak khawh a si.\nA dikthliar in hngalh na duh ahcun Dr. Htay Lwin, Secretary (09262772705) le U Nay Win Htet, zung lutlai (09-421162331) sin ah pehtlaih le hlat khawh a si.\nBiakilh: Hmanthlak hi anmah pahnih hmanthlak lawng kan ngeih ruang ah anmah te lawng kan taarnak hna hi a si.\nPrevious Chin Ramkulh Fimcawnnak Zung Riantuantu Nu An Zung Riantuanti Pa Nih A Velh\nNext CACC Ah Education Scholarship Phunthum Sok Khawh A Si; Minung 23 An Pek Hna Lai


Cozah nih Khampat Lungphun An Hrawh Dih Ṭhan An Hrawhnak Aruang Zong An Chim Chih – Chin World News Evening\nKhampat Bungpi Lungphun cu caan sau hmanh phun a si hlanah Sagaing Region cozah nawlpeknak in hrawh a si ṭhant theih a si i ruah awk a um ngaingai. Kan theih dih cio bangin Khampat Bungpi lungphun hi Sagaing Region Cozah nih nawlpeknak le cohlannak in November 22, 2019 ah Sagion Region Chin Affair Minister Lal Thawm Thang nih onnak a rak tuahmi a si.\nKalaymyo Pyituh Hluttaw MP Siami zong a rak i tel ve. Asinain, Sagaing Region nawlnak peknak ṭhiamṭhiam in February 13, 2020 ah Khampat Bungpi lungphun cu hrawh a si ṭhan hi a si. Hiti Khamphat Bungpi lungphun hrawh a si ṭhannak cu Khampat No.5 ah a ummi Kawl pawl nih Lungphun i an a ṭialmi kongkau ah Township Administrator sinah report ca an pek ruangah a si. Cu ca an pekmi hna cu Sagaing Region Cozah zungpi ah a va phan ve ṭhan.\nCu ca an ṭialmi ah cun ” Chin mi hna hi Tebet-Myanmar hringsor siin AD-8 hrangah khan Tibet-Myanmar hringsor dang hna he Cihna ram Tibet in Chinlung ah Chinlung in Myanmar ah a rak lutmi an si. Chinmi hna lakah Lusei mi hna nih khuatlang lei ram Tlang Dung an kai hlanah AD-12000 hrawngah hi hmun ah hin Bungpi an phun ti Historian pawl caṭialmi in kan theih khawh i cu philh lonak caah lung hi an phunmi a si tiah tiin Chin (Lusei), Mirang le kawl holh, holh phunthum hmangin lungphun ah hin ca an ṭial” tiin reportnak caah cun an ṭial.\nKum 2020 January 28 ah timhtuahmi Sagaing Region Cozah meeting februay 2-2020 i biachahnak (3) bangin Chief Minister (Prime Minister) i tel lonak a si i, an Lungphun caṭialmi zong ahman lo ruangah Lungphu cu ṭhial dingin biachahnak tuah ṭhan a si tiah February 10 ahkhan thawngzamhnak an tuah.\nNote: Mizo ca Laiholh in kan leh chawmmi a si caah kan palhnak le a sining loning in kan leh sualmi zong a um kho men. Aruah zia nan kan thiamnak lai le kan palhnak tete zong a um sual ahcun nan kan chimh remhnak lai kan in nawlpat duh hna.


Lai Holh lawng bak kan hmang cang lai – Zion Tlang Media\nLai Holh lawng bak kan hmang cang lai\nKawl ram chung i khua sami si ko buin Kawlca, holh duh loin mah Lai ca bak lawng kan cawng lai i mah Lai ca holh lawng kan hmang lai ti mi politic hi a dik tak tak maw? Example US khua sa kan Lai mi nih English holh le an ca duh loin Lai holh le Lai ca lawng bak kan hman lai ti ve hna sehlaw, mah le mah harnak an i pek bantuk asi ko hnga. Nain an nih cu an fim caah zeitik hmanh ah an ti lai lo. Cu caah Kawlram common language cu Kawl holh asi. Kawl holh na thiam lo, Kawl ca na thiam lo ahcun, Kawlram chung ah zei rian hmanh na tuan kho lai lo. Laitlang khua te lawng ah, lo thlo rian cu tuan khawh asi ko lai. Cu cu maw Miphun thanchonak ca i ram khel rian asi kun hnga? Cu caah, mah hi politic kan mah Lai holh te lawng kan cawng lai hi, Kan mah Lai Holh lawng bak kan hmang cang lai timi ram khel rian hi, kan Lai Miphun caah le kan Lai mi caah, le pumpak in chawleh chaw halwnak caah, THANCHONAK a dawn tu NEW VIRUS bak asi. Tha tein van ruat ve ko mu. A ho hmanh pumpak i huatnak um lo tein.Catialtu Bawi Ceu.\nPrevious Post:US State Cheukhat Ah Le Tuluk Ram Beijing le Anxin Khua Ah Virus Nih A Den Hna\nNext Post:ALinn Yaung Nih Thah A Timhnak Ruang A Chimphuan Cang


Hakha Ah Kachin Ralzaam Bawmchantu Phu Chin Tiah Committee An Dirh – THE CHINLAND POST\nHakha Ah Kachin Ralzaam Bawmchantu Phu Chin Tiah Committee An Dirh\nCity Hunter| 2018 May 9| Atu lio Kawl ralkap le KIA i kahdohnak ruang ah harnak a tongmi Kachin miphun bawmhchanhnak caah ti in May 7 zan Hakha ah ‘Kachin Ralzaam Bawmchantu Phu Chin’ ti in committee an dirh. Hakha mizapi sin ah tlawmhalnak tuah in hartongmi Kachin ralzaam pawl bawmhchanhnak an pek hna lai tiah kan theih.\nCommittee haotu Salai Lal Nun Tluang nih, “Hartongmi Kachin ralzaam bawmhchanhnak caah lakhruak in Hakha ah committee kan dirh. Hakha khuapi chung ah May 14-20 tiang innkip ah lut in tlawmhalnak kan tuah hna lai. Cuti tlawmhalnak tuah ding in atu hi tualchung media le Khrihfabu kip ah thawngthanhnak le bawmhhalnak kan tuah cuahmah lio hna a si. Cucaah, Kachin ralzaam kan unau hna caah pumpak in siseh, chungkhar in siseh, mibu le Khrihfabu in siseh ‘Kachin Ralzaam Bawmchantu Phu Chin’ timi sin ah aho paoh nih bawmhnak pek khawh kan si. Cun, May 14-20 kar inn kip kan in lenkai hna tik zong ah Kachin ralzaam hna siaherhnak le dawtnak lungput he kut nan kan samhpiak cio naklai kan in nawl hna” tiah The Chinland Post ah a chim.\n“Hi Kachin Ralzaam bawmchantu Phu Chin timi committee hi Hakha lawng ah dirh a si lo, Malaysia, Australia, Singapore, India-Aizawl, Kalay, Falam le Mindat zong ah an rak dirh cio. Hi committee dirhnak a thawktu cu Lai Nusal timi a si. Malaysia siseh, Hakha siseh, Kalay siseh hmunkip in committee nih kan hmuhmi cio kha kanmahte in bawmhnak kan pek cio ve ko lai, hmunkhat ah kan fonh lai lo. Innkip tlawmhalnak tuah tikah a biapi in Hakha sianghleirun siangngakchia (Hakha University Student Organization) an si te lai. Hakha nu le pa le khrihfabu kip nih lunglawmte in innka nan kan onh i nanmah le ti khawh tawk cio he kut nan rak samh cio naklai media sin in thawng kan in thanh hna” tiah a biapeh ah a chimchap.\nTuzarh chung ah mizapi sin le Khrihfabu kip ah thawngthanh in hmaizarh nikhat ni (May 14) in innkip lenkainak le tlawmhalnak cu an thawk te lai. Atu bantuk in committee an dirhmi cu lakhruak in Kachin Ralzaam bawmhchanhnak ca te lawng ah an dirhmi a si tiah kan theih.\nInn le lo a chuahtakmi, a zaamtakmi Kachin ralzaam zapi hi 100,000 hrawng an si cang tiah Aljazeera media nih a langhter.\nSalai Lal Nun Tluang (09263915101)\nSalai Chan Hnin Thang (09260984585)\n‘Kachin Ralzaam Bawmchantu Phu Chin’\nPrevious Chin Miphun Chung Tengnge In Upa Hna Remdaihnak Kong Ah Tonnak An Ngei Lai\nNext Caan Karlak Thimnak Ah Kanpetlet Le Matupi Peng In MP Thutdan Pahnih A Lawngmi An I Zuamcuh Lai


Luke 12:49-53 | Radio Veritas Asia\nTthen tthek tu tiah Bawipa nih a ti tikah zei bantuk khi dah a si hnga? Bupi tampi a sertu maw? Bu a dirh tu maw? Asiloah, khua pakhat le pakhat a tthen ttek tu maw? Chungkhar chungah rem lo nak a tuah tu pawl maw?\nKan Bawipa Jesuh Khrih cu vawlei hram aa thawh ka in nihin tiangah a mah tluk in tthennak a tuah kho tu hi an um rih lo. He bantuk tthennak a tuah tu a si kan ti tik ah kan lungchung ah a hung chuak kho mi cu chiat nak lei kap in kan ruah sual men hna lai. A si lo. A thainghlim mi kha a thurhnawm mi chungin a tthen tu a si ti hi kan theih a herh.\nBawipa nih: “Vawlei hi mei in duah awkah pei ka rat cu, alh hluahmah cang seh law ka hei duh dah! (V 49). Cun “Tipil in awk pakhat ka ngei i cucu a dih hlanah cun ka lungre a va thei dah(V 50)” ah a ti rih. Hi biatlang pahnih hna hi kan zoh tikah ttih nung le thinphang in a kan tuah tu ah kan ruah men ko lai. Sihmanhsehlaw, Bawipa nih fiang deuh tein a langhter tthan mi cu: “Vawlei cungah hin remnak tlunter awkah a ra ti ah dahra nan ka ruah? Remnak si loin ṭhennak tu tlunter awkah ka ra” (V 51) tiah a ti tthan.\nHi konglam pahnih hi ruat tti hna u sih. Tipil nak a ti tikah John the Baptist nih (Matt 3:16) i a rak pek hna mi tipil nak kha a chim duh mi a si lo. Luke 12 chungum tipil nak a ti mi hi cu hmailei a ton hnga ding mi “temh in nak le thihnak” tipil nak a ti duh nak a si. Bawipa Jesuh cu tipil bantukin vawlei chungah a lut lai ti zong in ti khawh a si. Hi tipil nak nih a chuah pi hna ding mi cu a thainghlim ti lo mi vawlei chungah a thianghlim bikmi Bawipa a lut lai i cu a luhnak nih cun mei in sui an thenh bantuk in zeizong vialte a thian ter tthan lai.\nA ttha mi le a chia mi thleidannak, a thianghlim mi le a thurhnawm mi thleidanank tbk,… fianglak tin tthen awk ah Bawipa Jesuh cu vawlei ah a rungtum. Bawipa nih: “Thil ṭhalo a tuahmi paoh nih cun ceunak kha a huat i ceunak i rat kha a duh lo, zeicahtiah thil ṭhalo a tuahmi langh kha a duh lo. Sihmanhsehlaw thil hmaan a tuahmi cu ceunak ah khan a ra i a tuahmi kha Pathian duhnak zulh in a si ti cu ceunak nih cun a langhter,” tiah a ti( Jn 3:20-21). Thil ttha lo a tuah mi nih Bawipa kha an huat lai, an zamtak lai i thial ttha a tuah tu, ceunak chungah a um mi Bawipa a daw mi hna cu Bawipa sin ah an ra lai. Hi hi cu, phu chungah siseh, peng chungah siseh, chungkhar chung zongah siseh a si tak tak te hnga dingmi thil a si. Zeicah kan ti a si ah cun Bawipa a chim mi bia cu a hmaan mi le a dik mi a si hlei ah hnu lei caan ah a hung tlin tak tak.\nBawipa cu “Daihnak a phortu zong a si.” Bawipa nih, vawlei ah daihnak siloin tthenawk tiah a timi a sullam cu vancung pennak ram he aa ralchanh mi phu vialte a ti duh nak a si. Bawipa a thih, an vui i a thawhtthan nak nih kan cacah daihnak, Pa Pathian he i rem tthan mi sining panhtthan khawhnak a kan phak ter caah a si. “Cu ti kan aunak ah cun Pathian Thlarau le kan thlarau cu hmunkhat ah an i fon i Pathian fa kan si kha tehte an khan; fa kan si ahcun rocotu zong kan si colh” tiin mithiang Paul nih a ca kuat ah fiang tein in a langhter ve (Rom 8:16). Jesuh nih a kan pek mi daihnak cu Thiang Thlarau Pathian sinin a chuak mi theipar (Gal 5:22, daihnak saphaw angki (Eph 6:15) le “Cun Pathian daihnak, minung hngalhnak a lonhtu nih cun, Khrih Jesuh chungah nan lungthin le nan ruahnak cu him tein a chiah lai (Phil 4:7).”


Nikhat Hnu Nikhat Democrat Pawl An Mangchia Chin Lengmang Cang!! – Chin 11 News\nNikhat Hnu Nikhat Democrat Pawl An Mangchia Chin Lengmang Cang!!\nTrump le a hawile pawl nih thil sining an langhter khawh duahmah caah Democrat lei a dirmpi ngaimi Georgia Secretary zong mualpho dingcu a duh ve lo caah thildik le thilthalo a langhkhawhnak hnga dothlatnak tuah dingin aa tim ve cang.\nGeorgia Secretary of State Brad Raffensperger nih nikhat ah khan thawngthanhnak a tuah i, voting ah thil diklo a ummi vote 250 cu hlathlainak an tuah lio tiah a chim. Absentee ballot ah mail ballot an van chapmi le vote voihnih an thlakmi le a thiciami min hmangin vote an thlak mi le an state chungah um lo mi nih vote an thlak mi kongah thil sining langhter dingin rian a tuan ve cang.\nGabriel sterling, top official Raffensperger’s office nih case 250 an open tiin a chim. Atu hi State chungah county election workers pawl vote recount an tauh lio a si i, Trump campaign request bantuk in thil a kal lio a si. Raffensperger nih cun nithum ni ah vote dih a si lai tiah a zumh, Atu recount an tuahmi hi scanners hmangin an tuah lio asi. : Ref: Westernjournal & TCN


President U Myint Shwe Nih Kawlram Zapi Sin Biachimnak Voi Khat Hmanh A Tuah Rih Lo; President Zung Director U Zaw Htay – THE CHINLAND POST\nPresident U Myint Shwe Nih Kawlram Zapi Sin Biachimnak Voi Khat Hmanh A Tuah Rih Lo; President Zung Director U Zaw Htay\nTCP-Online| 2018 March 25| Kawlram President chikhat ca chung a tuan cuahmahmi President U Myint Shwe nih Kawlram mizapi hmai/sin ah voi khat hmanh biachimnak (Speech) a tuah rih lo tiah ramkomh President zung in Director U Zaw Htay nih a chim.\nU Zaw Htay nih atu bantukin a chimnak a ruang cu nai hrawng i Social Media ah a lar ngaimi, President U Myint Shwe nih mizapi sin biachimnak a ngei timi thawngpang a len caah a si.\nU Zaw Htay nih cun “Social Media nih thawngpang dik lo an thanhmi a si. Mah thawngpang diklo a thanhmi hna hi upadi ningin sual/dan kan pek hna lai. President Myint Shwe hrihrim nih atu chikhat ca President rian a tuan chung hin voi khat te hmanh zapi sin biachimnak a ngei rih lomi a si”.\n2008 phunghrampi Dal 3 nak ningin; President nih a rian in aa dinh ahcun, President thim than hlan chung paoh cu President thim lio a pahnihnak mee tambik a hmutu nih dengteo in President rian chikhat chung a tuan chung lai tiah a ti bang President Htin Kyaw nih a rian in a chuah tak ni in President thim lio mee tambik a hmutu pahnihnak U Myint Shwe cu dengteo in President ca chikhat chung a tuan cuahmah lio a si.\nRef: The Daily Mirror\nPrevious Kum 2 Ngakchia A Tlaihremtu Pa Cu Mandalay Ramthen Biaceih Zung Nih Thih Dan An Pek\nNext Daw Aung San Suu Kyi Nih A Rian In Dinh A Duhnak Kong A Chim Ruangmang Ve Cang


Vuanci Sui Thio: Chuncung Lam Lei Ah Inn An Dirh Mi Vialte Hna Zong Rawh Piak Dih An Si Than Lai — Salai Ephraim Thawngpang\nVuanci Sui Thio: Chuncung Lam Lei Ah Inn An Dirh Mi Vialte Hna Zong Rawh Piak Dih An Si Than Lai\nHakha khualipi sersiamnak ding caah hmundang ah inn 700 samhding timi chungah Chuncung lam le khua velnak lamkam i phungning lo inn sa mi pawl zong a rauh hlan ah cozah nih hrawhpiak an si than lai tiah inn hmun kongkau tawlrel tu Chairman zong a si mi vuanci Pu Sui Thio nih a chim.Cawbuk pawngkam inn hmun 717 samhmi pin ah hmun dang khuavelnak lam kam le Chuncung lam zong tampi samhding in ramkulh cozah nih timhtuahnak an ngei rih.\nAtutan ah inn 700 hrawng a si i hi hnu ah inn 700 hrawng samh than a si rih lai. Cun khuavelnak lam kam zong hmun tampi a um rih, cu i Chuncung lam le khuavelnak lam kam i phungning lo inn sa mi vialte zong hrawhpiak dih an si lai. Khoika paoh ah phungning lo inn sa paoh cu hrawh viar ding. A ni le caan tu cu a fiang rih lo, hmun khat hnu hmunkhat duahmah in tawlrel an si ko lai tiah vuanci Pu Sui Thio nih a chim.\nKan nih cu cozah upadi ning in a tuah lo mi paoh kha hrawhpiak an si ko. Tha tein a um mi tu lawng tuahpiak an si ko lai. Cozah nih tuah hlah timi a tuah mi kha cu zeihmanh chim awk um ti lo. Upadi kha zulh cio a hau, cozah zong nih upadi hlathlai a hauh bantuk in mizapi zong nih hlathlai a hau. Cun kan Pi Aung San Suu Kyi zong nih Mon le Karen a tlawn lio zongah phungning lo inn sa pawl cu hrawhpiak dih ding le cu chungah inn ngei lo taktak an si ah cun ramkulh cozah nih tawlrelpiak hna u a ti mi zong a si tiah vuanci Sui Thio nih the chinland post ah a langhter.\nAngaingai kan ti ah cun hi konghe pehtlai in Hakha khuapi cu Chin ram chungah khuapi pakhat a si bantuk in Chin cozah nih cun a si khawh chungin karhter chap le lianhter chap dingin an tawlrel cuahmah.asinain a Chin cozah le Hakha mipi karlak thil umtu ning zoh tik ah mipi tu nih kan Chin ram khualipi a si mi Hakha khua cu lianhter le kauter chap a duh lo mi ko khi an lo.a cozah rian t’uantu hna lawng sual kan phawt lengmang hna i,mipi tu hakkau ngai le mah zawn lawng ruat in khua kan sak ko mi hi teh zei tin na ruah?\nHakha khuapi cu kan pupa ro a si tiah a tu bantuk in loram ngeitu hna nih a hmunhma khi an ham bantuk in Chin cozah nih a si ko tiah pe dih hna sehlaw.Hakha khuapi cu Chinram khuapi a sinak in t’hial hna sehlaw teh? zei tin na ruah? loram ngeitu kan si a ti mi hna ko khih a buaibai t’hiam dingmi cu an si fawn ko hnga.\nTagged Vuanci Sui Thio: Chuncung Lam Lei Ah Inn An Dirh Mi Vialte Hna Zong Rawh Piak Dih An Si Than Lai\nSalai Lungthli Tum: Tuni Chinram cozah nih Hakha pawngkam thlam tete an hrawhmi cu lung a t’ha hrim lo. →\n← Independent Kan Hmuh Hnu In Federal Kan Hmuh Khawh Lo Nak A Ruang Hi USDP Le NLD Hna Hi Dawntu An Si Maw?


PU TIN DUH THANG: CHINRAM KHUAPI CU SWITZERLAND AH AN CANG – The Chinlung Post\nJuly 27, 2020 admin Chin 0\nChin Ram Khuapi Hna Cu Switzerland Ah An Cang. Malaysia PM Tun Abdul Razak nih cun nikhat cu tlangsang ngai mi in an ram khualipi Kuala Lumpur, Bentong le Batang Kali a cuan hna i a thinlung tuaktannak le mitthlam ah thlithiang nih cun hmun nuam le hmu duhnung cu a rawn hranh.Mah ti nuam taktak in a thinlung le mitthlam ah thli thiang nih a va hranh mi cu,an ram khualipi pawl cu Switzerland ram bantuk in pei an idawh hi” tiin Genting Highlands cu a fak.\nMah lio i Contractor lawng a rak si mi,” Lim Goh Tong caah cun faknak le duhsaknak ropui/sunglawi tak khi a si.Mah lio a mitthlam a langh kha kum 1975 lio ah khan a si.A tu ahcun,Genting Highlands ah hin riahnak sang tampi tuah a si i,Bulding inn saang pipi le inn ngan pipi le hmun nuam le hmun duhnung tha taktak mi,vawlei cung ram dang hna nih an zoh duhmi tampi hmun a um cang.\nVawlei cung ram vialte ah hin,Switzerland ram tluk i a thianghlim mi le aidawhmi ram hi a um rih lo ti cu kan theih cio lai tiah ka zumh.Kan miphun chungin cozah lawng si lo in Contractor le Construction Company hna nih mah hlawknak lawng ruatlo in kan ram khualipi caah lung mitthlam in cuanh mi le chunmang hna hei ngei kho cio hna usilaw kan khualipi hi,Switzerland bantuk ah kan ser khawh ve hnga dah kaw ti hi a si.Kan miphun kan dihlak kan khuapi caah aidawh mi saduhthahnak ngei cio ko hnausih.Kai Lawm. By Tin Duh Thang.\nRelchih:2020 Thimnak Ah MP Ah Thim Tlakmi Hna (Dal Khatnak).2020 Chinram thimnak cu CNLD le NLD i zuamnak deuh ah ruah cio mi a lo. Tedim-Tonzang peng bel ah cun ZCD le NLD i zuamnaktu si dawh a si. Aho dah a ra lai mi kum 5 chung caah Chinmi le Chinram caah a ttha bik lai timi keimah pumpak hmuhnak sawhsawh ka rak langhter. MP ah an tlingte hrimhrim lai tinak si lo in, a ra lai mi kum nga (2020-2025) caah MP ah thim ding ah an ttha dom lai tiah pumpak hmuhnak rak langhter sawhsawh mi tu khi a si.\nPakhatnak. VP Henry Van Thio. Jessie pa nih thimnak ah a luh tthan tikah a lungtling lo mi tlawmte cu um pah dawh an si. VP a hmu tthan sual lai lo i, MP sawhsawh in a um sual lai ti khi, an phanpiak mi cu si dawh bik a si. An dawtnak bia ti khawh a si.Jessie Pa nih VP a ttuan kum 5 chung ah Chinram ah a tuahtami a kutneh a tam ko. Tuah ding ah saduh a thahmi le pehzulh ding zong a tang liangluang rih timi zong hmuh khawh a si.\nBiana ah, Bungzung mirang vawlei sernak, Nawi tidil le Vuichip tlang vanlawng ttumnak tbk.Cucaah 2020 thimnak ah thim tthan ding ah zakhat ah zakhat bak aa tlak mi Lai pasal ttha a si. VP a si tthan lai maw? Minister rian maw an pek lai?Amyotha Hluttaw ah rian pipa tak maw an tlaihter lai?? MP sawhsawh in dah an chiah lai timi bel cu aho hmanh nih chim chung awk a ttha hnga lo. 2015 lio zong ah aho nih an rak chim chung khawh cio?\nA fiang pahmi bel cu, 2020 thimnak ah a tlin tthan ahcun VP a si tthan ti lo sual hmanh ah, NLD nih Kawlram cozah an tlaih tthan ahcun VP a rak si balnak huham hmanh in rian tampi a ttuan khawh rih lai tiah zumh a um. A bik in Thantlang peng i amah he aa cuhmi MP hna nakin a let in Thantlang peng caah le Chinram caah rian a ttuan khawh deuh suamau rih ko lai. Cucaah thim tlak taktak a si.\nSAYA RUNG KAW: NIHIN KAWLRAM AH ALAR NGAIMI BIARAL DOHNAK


Biaceih Zung nih Lai Nunphung A Dirpi Maw? – Hakha Cherry\nA tanglei cabia hi Chinram biaceih zung, Falam pengkomh biaceih zung nih bia an rak chahmi kha lungtling loin biaceih zung sang bik an phanh hnu ah bia an chahmi a si. Hihi nihin tiang a nung rihmi asiloah hihi zohchih in biachahnak tuah khawhmi a si ca zapi rel awk ah a tawi fiannak in ka rak lehnak a si. Biafang a dikthliar in ka let lo i a sullam tlawttlau lo tein a fiannak in ka lehmi a si.\nThil Umtu Ning: Daw Phir Iang nih a va t’hing U That Nawn kha ruang um loin na ka t’hen a ti i Chinram biaceih zung, Falam pengkomh ah 1989 kum ah taza a cuai. Daw Phir Iang nih an nuva an kawlhawlmi tangka 90,000 chung ah tangka a thimi 50,000 zuh I a tangmi 40,000 hnarcheu a simi 20,000 le chungkhar thilri man 20,000 hnarcheu a simi 10,000 le thilri man hnarcheu 1435, fonh 31,435 kha U That Nawn nih ka pe seh tiah taza a cuainak kong a si.\nChinram ramkulh biaceih zung nih nuva an i t’hen hnu i a tangmi thilri man hnarcheu (1435) lawng kha Daw Phir Iang nih a co khawh lai tiah bia an chah ca ah taza cuaitu Daw Phir Iang kha a lungtling lo i biaceih zung sang bik ah a kai.\nU That Nawn nih tangka a thih lai ah 55,270 an nei na in tangka thih ah aa tel viarnak kong, an innpi zong U That Nawn i a nu tangka 2,000 in an sakmi a si i an bet chapmi pe 16×6 ca an nuva tangka 500 lawng aa telnak kong, Lai nunphung ah innpi cu pupa ro a si i nuva i t’hen tikah nupi nih co khawh a si lo kong, hi buainak kong ah sang uktu pawl hmai ah voi 2 khengte nuva t’hennak an tuah cang i thil le ri zong an pahnih lungtling tein an i t’henphawt dih cang caah taza cuainak nawl a ngeih ti lo kong a chim.\nChinram ramkulh biaceih zung nih Daw Phir Iang cu U That Nawn nih a ruang um loin a t’hen, an innpi zong an nuva tangka in an sak, tangka a thih lio ah 50,000 a thi i 40,000 a tang timi kong ah a dik lo tiah bia an chah. Cu caah nuva an i t’hen hnu ah a tangmi tangka le thilri hnarcheu cu Daw Phir Iang nih conak nawl a ngei ve tiah bia an rak chahmi a si.\nDaw Phir Iang i a Sihni nih biapi in a chimmi cu an nuva an i t’hen lio ah tangka 40,000 a tang rih, innpi zong an nuva i bawm in an sakmi a si ko timi bia a fian ko bu ah conak nawl pe ve loin bia an chahmi kha a dik lo tikha a si.\nChinram biaceih zung i bia an i hal lio ah U That Nawn i a Sihni nih Daw Phir Iang bia a hal tikah a tanglei ning in a leh.“Tangka a thih hnu ah 40,000 a tang rih ka ti na in cu 40,000 cu ka hmu bal lo i a tawngh zong ka tawng bal lo. Innpi zong cu Lai nunphung ning ah chan khat hnu chan khat faale nih an co ding mi a si. Innpi hi Lai nunphung ning ah nuva i t’hen a si ahcun nupi nih hal khawhnak nawl kan ngei lo nain fapa nih nu ka thih tikah a co khawh.” [Hi bia hi U That Nawn i a Sihni biahlannak kha Daw Phir Iang nih a lehnak a si.\nCu caah Daw Phir Iang bia a chim ning in an nuva an i t’hen hlan ah tangka 40,000 a taang rih a timi kong ah bia fiang a si lonak kong, Lai nunphung ah tuchin fapar tiang co ding mi innpi ro kha nuva i t’hen tikah nupi nih co khawh a si lo caah Chinram biaceih zung nih Daw Phir Iang halmi kong ah pe loin an ummi hi a palh ti awk a t’ha lo.\nHi kong ah Daw Phir Iang i a Sihni nih nuva an I t’hen tikah innpi hi Lai nunphung ning in nupi nih co khawh a si lo timi hi a fekmi nunphung a si lo tiah a chim. Asinain Daw Phir Iang hrimhrim nih Lai nunphung ah nupi nih innpi hal khawh a si lonak kong, nupi a thih hnu lawng ah fapa nih pa sin in hal khawh a si i tuchin fapar tiang co dingmi ro a si kong a chim cang.\nRamhrin miphun pawl i an I ngeihmi nun ning he pehtlai in kaphnih nih lungtlin lonak an ngeih lo a si ahcun biaceih zung nih thil sining zoh in i thlak a herhnak a um lo. I thlak ding zong aa remmi thil a si lo.\nCu caah Chinram biaceih zung I bia an chahmi kong ah I thlak a herhnak a um lo ruangah an biachah ning in kan fehter. Hramlaknak Daw Phir Iag le U That Nawn biachahnak, 1992Credit to Artist Than Aung Laaknak- Salai Thawngpi Ramthlo page\nNorway, Sweden le Denmark a um mi hawikom vialte sin ah sawmnak!


bocahnakal on Thu Sep 16, 2010 2:04 pm\nNgupil? gimana kalau saat kita ngupil tiba-tiba dilihatin orang lain??\nBerikut ada cara cara menghindari mengupil haha cekidot\nWaktu sekarang Thu Apr 26, 2018 9:05 am


CNA/F a derthawm Bik a timi pawl nih van Zoh than u sihlaw - TIMES OF CHIN NEWS\nCNA/F a derthawm Bik a timi pawl nih van Zoh than u sihlaw\nPosted By: thawngthawng March 17, 2021\n#CNFHriammam leiah an thazaang a derbik an si ko zongah upat awk thlak an si thiamthiam ,Anmah thawng in rumthumnak ah a ummi nih mipi CDM le bawmh a herhmi tete phaisa/tangka Dollar phaisa tampi bawmnak a chuak khawhnak a si fawn. Cucaah an dihlak in an I kawmh I, Anmah le pahrang cio an van kalpi tikah a cak tukmi tlangcung Hriamtlaih ah an cang I,teihnak zong kan hmuh hrimhrim lai timi zong zumhnak tampi he cawlhcang a si cio. Credit: Anna Suihleisung Zaathang


US Collin Khuapi Um Lai Mi Salai Cung Hup Le Bawi Bik Thil Ton Cu A Poi Tuk – Thechinlandtoday\nUS Collin Khuapi Um Lai Mi Salai Cung Hup Le Bawi Bik Thil Ton Cu A Poi Tuk\nadmin September 2, 2021 Leave a Comment on US Collin Khuapi Um Lai Mi Salai Cung Hup Le Bawi Bik Thil Ton Cu A Poi Tuk\nChin mino pahnih an itel. Damiah lawng siloin kum tling lo ngakchia kum 13 zong meithal in an kah i hma a pu ti asi. Thihnak dantatnak hna in taza an cuai hna lai ti ka phang ngai. Abikin Collin county hrim cu tazacuai tikah a sangbik dantatnak in cuai an hman caah an caah lungrethei an si. An nu le pa , an innchungkhar caah zeitlukin lungretheih asi hnga. Bawmh khawhnak lam in bawm cio ko hna usih.Credit:Salai Z T Lian\nRelchap: BIBLE KA DONMI LE KAA FIANTHARMI.Nikum ahkhan, Hakha ah Crusade tuahin a kan tlawngmi, Thawngțhachim saya pakhat kan unau pa cu motor in Thantlang ah ka va thlah i ka kir colh. Ka kir lei cu THIANG THLARAU he lawng kan si caah, BAWIPA thangțhat ning ka ti i, Vankham Tlang chuah chuk hun zuanka hrawng ( meng 16 hrawng) in kaa thok i, Haleluia ka au pah lengmang i Hakha khuathar luh lai tiang ka au!.\nTHIANG THLARAU nihcun, Hakha khuathar luh lai te ah ka nunah bible a hun ka pek! Cu bible cu Zekhariah 9:13-15 hi a si.9:13 Na fapa hna cu ka țhangh cang hna maw zion, Ralkap vainam ah ka ser cang hna. 9:14 BAWIPA cu an cungah a lang lai i a thal cu nimtlau bangin aa lek lai; BAWIPA PATHIAN nih muko a tum lai i thlanglei țotho he khan a kal ti lai. 9:15 Ralkapbu BAWIPA cu an phaw a si lai; annih nih an ral kha an tei hna lai, lungherh chehnak kha an lamh hna lai.\nChang 13nak i, “Na fapa hna cu ka țhangh cang hna maw zion,” timi tak hi ka nunnak i a hun ka peknak tak cu a si i, inn ka phakin bible ka hun rel tikah, thlarau leiin BAWIPA nih a kan țhanghnak ding a si lai tiah ka tuak. Zeicahtiah thlarau lei țhanghnak a umnak ding caah, thlacamtu le BAWIPA biakam a hngaktu ka si caah a si.Sihmanh selaw, naite ah ka bible don mi Zekhariah 9:13:15 hi ka hun zoh țhan tikah, thlarau țhanghnak a va si khawh ko buah, nihin kan ton cuahmah hi a rak sawh ti kha ka hun i fiang țhar!\nRelțhan hna usih. ” Na fapa hna cu ka țhangh cang hna maw zion, BAWIPA cu an cungah a lang lai i a thal cu nimtlau bangin a lek lai; BAWIPA PATHIAN nih muko kha a tum lai i thlanglei țotho he khan an kal ți lai. Ralkapbu BAWIPA cu an phaw a si lai; annih nih an ral kha an tei hna lai, an lungherhchehnak lung kha an lamh hna lai.”Hrilh fiah len hau ti lo in, tu lio thil a cangmi le a cang lai ding le kan mino hna he hin vun tuak chih ulaw nan i fiang ko lai dah.\nTluang Lian (Martar)\nKan Ram thattik ah Ramdang um mi Laimi hna →\n← AMERICA HRANGIH THUTHLUKNAK FIM LEHDIK BIK A SI JOE BIDEN


Joe Biden nih Bible cungah a kut a chia i, biakamnak atuah mi kongah Pastor MacArthur ceilak in a phomh cang\nJoe Biden US President a si mi cu thawngtha bak a si, aruang cu zumtu dik le dik lo tha tein theifiang khawhnak a si caah, A hlei in Chinmi chungah Pathian duh ning lei zoh lo in vawlei thil ruangah Pathian duh lo mi a cohlan tu zong an tam tuk cang\nKhrifa nih an uar tuk mi, Ca Uk tampi a rak tial tawn tu le Bible Commentary tian a rak tial cang mi, John MacArthur nih Grace Community Church, Zarhpi ni i pum lio ah Joe Biden caah tih nung ning le ralrin nak bia a chim\nA chim mi cu, Joe Biden biakamnak a tuah lio ah thil a cang mi a si, Pastor Jonh MacArthur nih Joe biden sin ah a chim mi cu\nNa duh poah na chim khawh, Natein Pathian Bia, Bia kamnak caah an chianak kuang na tawng i, Pathian bia chungah na kut na chia i, Pathian cu a bia ah a um tung i, Nangmah nih Pathian bia chungah na kut na chia\nMah bantuk in Pathian Bible/Bia cungah na kut na chia i, a duh lo ning in thil na tuah than caah Pathian zei rel lo tu (vplhpamh) na si tiin Biden cu a ti (Bible kan zoh a cun Pathian thangchiat tu hna cu vanram an kai lai lo ti a si\nPathian nih amah na upat kha a duh lo, A nawl na ngai tu kha a duh deuh tiin Pastor MacArthur nih Joe biden cu a ti.\nNu chungah a um mi hngakchia na tha mi kong ka chim hla. Thitumnak, Nu le Pa thleidangnak um ti hla seh tiah na tim mi kong ka chim hla.\nVawlei hruaitu hna sin ah LGBTQ pawl tampi um seh ti na duh ning ka chim hla. Nu dok pa dok pawl kong ah phising na tuah mi konga ka chim hla\nVawlei hrawh duh tu Muslim pawl, Hell ah a um ding mi pawl hna US ram chungah lut ding in na sawmh hna i,\nNatein Bible cungah na kut chia in biakamnak na tuah hoi than mi hna hi ka chim hla tiin ceilak in Biden cu aphomh cang\nMacArthur, hi kum 1969 thawk in the Los Angeles Khrifa bu ah pastor riang a rak tuan cang mi a si.\nMedia pawl, ahlei in ABC, CNn le the Los Angels Time hna hi Pathian zum lo cu thawngpang tial tu an si, an mah nih pawl nih ka khrifa buu kha min chiatter an nih tim tiin a chim chap\nAsi kho chung in ka khrifa bu, Grace Church cu khar piak an ka tim. Kan mah khrifa bu Grace Community Church nak in US ah Pathian lei ah heh tiah a pe mi an tum ti lai lo tiin a chim chap. Source-Thechristianheadline\nBe the first to comment on "Joe Biden nih Bible cungah a kut a chia i, biakamnak atuah mi kongah Pastor MacArthur ceilak in a phomh cang"


KHUARUAHHAR NGAINGAI ASI, HITI ASI AHCUN DONALD CU ALO BAK KO – The Chinlung Post\nKHUARUAHHAR NGAINGAI ASI, HITI ASI AHCUN DONALD CU ALO BAK KO\nNovember 26, 2020 admin Knowledge 0\nDonald Trump vote hi Joe Biden vote ah an kalter taktak maw? Vote kongkau an buainak state ah hin Voting Machine system hmangin vote million tampi hna cu Donald Trump vote asimi kha Joe Biden vote ah an canter tiah Donald Trump le a legal team hna nih an langhter. Asinain hithil ahhin evidence hmuh ding a um lo caah thilsining cu Trump lei zong nih zeihmanh an fianter lo ti asi.\nHi konghe pehtlaiin Donald Trump thanhnak atuahmi kha amah adirkamhtu OANN thawngzamhnak nih an langhtermi chirhchan in asi tiah an chim. Tutan thimnak ah rampi huap in Dominion Voting Machine hman asi i, mah voting system hi Edison Research hna nih zohfelnak an tuah i, vote million hna cu ningcang loin a um tiah OANN nih alanghter.\nHi konghe pehtlaiin BBC le America News agency minthang hna nih Edison Research Company president Larry Rosin cu ton biaruahnak an ngeih. Asinain zeihmanh report dik lo a um lo i, vote ningcang loin a kalmi hmuh asi lo tiah a chim. Dominion voting system company zong nih vote ningcang loin akal timi hi zakhat ah zakhat in ahman lomi asi tiah thanhnak an tuah ve.\nVote peknak seh le Vote relnak seh hi Democrat nih an control mi asi maw? Dominion Voting System Company hi Left-wing hna kuttang ah a ummi an si tiah Donald Trump nih a puh hna. Cun Bill Clinton le Hilarry Clinton siseh Democrats hna he hi company cu hmunkhat an ttang tiah Trump legal team hna nih an ti rih. Dominion company nih atimi cu kannih cu zeibantuk political party hmanh he pehtlaihnak angei lomi kan si.\nAmerica company sawhsawh pakhat te khi asi ko tiah an chim. Cun House of representative president Nancy Pelosi siseh Bill Clinton te nupa hna he pakhat hmanh ttuanttinak kan ngei lo tiah thanhnak an tuah. Mah company hi politics he pehtlaihnak an ngeih lo zongah Democrats le Republican hna nih an bawmh thiamthiam mi asi tiah an chim.\nVote thlakmi hi vote ape khomi minung nak in a tam deuh maw? Hi konghi Donald Trump zong nih atu le tu ti awk in alanghter mi asi. Asinain evidence a um lo ti asi rih. Michigan state ah acangmi asi tiah an chim. Trump campaigner hna nih an chimning ahcun Michigan state hmun tthenkhat ah vote petu hi 100% an hlei tiah an chim.\nHi bia a chuahnak cu America Congress thimnak ah Candidate arak si vemi Republican party Rasramslan asi. Alanghter ning ahcun Township 19 ah vote arak thla mi hna hi 100% in an hlei i, Benville peng le bang cu 350% in an hlei tiah a chim. Mah a chimmi hna hi ataktak ahcun Michigan state chung ah a ummi an si lo. Minnesota state ah a ummi an si.\nAn dihlak in 100% tang in vote a thlami an si, Vote tambik a thlami tiah an timi Benville peng ah hin vote angeimi 71 ah 68 lawng nih vote an thlak i 89% lawng asi. Hitluk asi konain Donald Trump nih Michigan state khuapi asimi Detroit ah mipi nak in vote athlami an tam deuh tiah alanghter tthan. Ataktak ahcun vote athla mi hi 50% tang lawngte an si. Cun hibantuk thiamthiam in Wisconsin state zong asi ko ti asi. Acunglei vun langhter ning ahcun Trump puhnak hi arak dih lo tiah BBC nih alanghter.\nTUTAN US THIMNAK KONGAH A HOHMANH KIANH KAI TIM HNA LO: CHELSEA BAWI\nTHA TEIN RAK ZOH UH, SULLAM ANGEI TAKTAK MI THIL ASI


Breaking News:Hakha Mission tangka an fir piak hna. – Lai Lungrawn Post\nBreaking News:Hakha Mission tangka an fir piak hna.\nApril 19, 2021 April 19, 2021 admin Theihtlei\nHakha khua EAG Khrihfabu nih Mission rianttuannak ca ah an kholhmi thawhlawm kuang cu April 16 zaanttim ah mifir nih an bauhpiak hna, tiah thawng kan theih.Khrihfabu nih an fim rih lomi Mission thawhlawm kuang chung i tangka tlawmpal zong azapi in mifir nih an lak, tiah Khrihfabu pastor pakhat nih a chim.Mission thawhlawm kuang a bauh i tangka a latu ahote an si timi an theih hna lo.\nCNF/CNA lawng hi:Kawl ralkap dohtar ding an silo’Mipi nangmah le keimah kan rian a si.\nBreaking News:Kawl ralkap nih mino’18 an tlei hna ram caah training kai mi.


Zumhnak Nih A Tuah Khawh Lo Mi Thil An Um Lo+ Video -\nZumhnak Nih A Tuah Khawh Lo Mi Thil An Um Lo+ Video\nReligious zong ahhin fimnak ahau lo kan ti sual ahcun kan palh sual lai maw thlarua cu afim mi asi caah a biaktu hna nih cun thlarua le biatak he kan biak aw asi. Tu lio an pastor pa si ko lai lo maw. Biaknak ah hi bantuk biaknak hi khrisfah zumh nak he cu aa kalh deu lo maw.\nFung in tuk hna hi baiknak bible chungah fuung in tuk ulaw ti bantuk an um caah cun an si lai lo nain sual nak ruagah maw tuk an si lai. Ruah awh ngai ngai thil a um ko sual ngai thiam nak ding caah cun sual ngeichit kha sual ngai thiam nak a ngan bik cu asi ko lo maw.\nZei bantuk khrisfa buu an si ti kan theih lo nain nu he pa he vlawi ah bawh in fung in tuk hi a ruang pakhat cu an um lai. Zei bantuk dah asi hnga sualnak le palh nak ruang ah maw asi hnga. A zaw caah damnak hmuh du ruang ah maw asi hnga ti cu kan theih ve lo caah a poi ko.\nMi va soisel cu kan rian an si lo caah an palh kan ti kho ve lo an zumhnak cungah thil an tuah mi poah hi kan zumhnak asi lo caah soisel nak tuah cu kan ma zong kan tling ve lai lo caah tuah lo a tha bik ko lai. Zumhnak ahhin thil ngan bik aa kuh ti asi zumhnak nih a tuah kho lo mi thil an um lo. Zumhnak ruangah thihnak tiang bia ceih piak kha asi cucu zumhnak nih a tuah khawh lo mi an um lo.\nMai Biak Tha Sui Zathang Tu Lio A Lar Ngai Mi The Chin Celebrity +Video


Thawngchia:Mindat khua ah pa tamtuk an tlei hna’A poi hrinhran thlacam bawm cio hna u sih. – Lai Lungrawn Post\nMay 15, 2021 May 15, 2021 admin Thawngpang\nMindat khua chungah a ummi CDM a lut mi he lut lo mi he,CDF ah a tel he tel lo he pa poh an tlaih hna.\nInn chung tiang inkaa hrawh in an lutKhuachung inn hna cu hriamngan in an kah hna’274 Batalian hna nih hriamngan in,Sniper in mipi a chawkmi an kah hna.\nHngakchia telh in hliamtuar mi sii ai thlop khawh an si lo’Sanpiah veng cozah riantuan pakhat inn ah hriamngan a tla hliamtuar an tam.Khua chungah hriamngan in zing suimilam 7 in zanlei suimilam 3 tiang minung umnak veng hna cu an kah hna the chin post.\nTheitlei dang hi relchap khawh asi’Myanmar mipi cozah sin ah nawl ngeihnak pek than dingin Australia Nih A Hal’Myanmar ramah rallokap nih nawl ngeihnak an lak mi,daite in lamzawhnak ah rallokap le palek nih hruhru hranghrang in thil an tuahmi cungah American le Australia ram pahnih nih an duhlonak kong cu American ramdang lei vuanci Antony Blinken nih weshington ram ah a rami Australia vuanci Marise Payne hna nih thawngchim fianhnak ah an chim\nMyanmar ram he pehtlai in myanmar mipi daite lamzawhnak ah mipi hna cu ralhrang nih tukvelh le doh,mah bantuk tuk le velh ruangah sual phawtmi le hmalak mi a um lo, pehzulh in ramhnih nih fak pi in kan duhlo tiah i tonnak ah an chim.Democracy phung le lam in thimmi a cozah cu nawl ngeihnak pek than dingin ralhrang rallokap cu ramhnih nih an hal tiah” Vuanci Blinken nih a chim.\nAustralia ram dang lei vuanci siseh, nu lei vuanci lei a simi Marise Payne nih hi lamthluan hi President Biden a cozah chan hungah Australia ramdang lei vuanci American ah amah pumpak a rat a voikhat nak a si.Tuluk ram nih chawlehhrawl nak tlerhkhonh mi duhlo in American le Australia ram in pakhat lawng nih sualphawt a si lai lo tiah Vuanci Blinken nih a chim the chin post.\nA tang lei relchap duh mi hna caah ka van chiah chih’Thantlang Peng Lungler le Vawngtu (Vuangtu) SAC ralkap sakhaan um ralkap cu anmah keel an si nain Sopum khua ah umhmun a khuar mi ralkap tu cu an zaamnak a sau cang, tiah kan theih.\nTheitlei dang relchap duh mi hna caah relchap khawh a si’Si BawiMang Lian catial mihin thazaang i lak cio hna u sih a thatuk a dong tiang rak rel ve uh.Dawtmi careltu, ralkap nih hramhram in uknak an lak hnu in kan khua leng i a ummi daihnak pangpar dum ah ramchung ummi hna ruat in meiphu kau le thlacamnak kan ngei tawn. Inn chungte zong in tuah khawh a si ko, nain ramchung ummi hna tluk deng in a kan runh caah thli thiang dawp pah ah tiah vur, horha lak le ruah lak ah kan tuah tawn. Nai hrawng cu nikhua a ṭha ngai le van a thiang. Norway ka um chung ah arfi tambik ka hmuh zan hna an von si.Ka tuahmi kong hi chim ka duhmi cu a si lo, nain cu lio caan tete ah ka lungchung ah hngalhnak biathli a hun chuak tawn, le mah te cu ka lawi hnu ah ka vun ṭial ṭheo hi a si.\nThlapa le arfi tang ah horha cu a raan in an raang, a tleu in an tleu. Tu cu khua van lum pah cang le horha a reh pah nain meiphu pawng Tibual cung horha an ti thlu rih lo. Nai hrawng cu um nuam tawk te a si, thli zong a khal ti lo. Van i arfi hna an tling khun rua, meiphu pawng in fiang tein kan hmu khawh hna. Cu tikah “Bawipa Pathian na sermi thil vialte hi ka zoh tikah lung nih a phan lo e” timi hla in Pathian sungparnak amah tein a chuak thluahmah ko.\nVoi khat zan cu ka hawipa ka chimh; Min Aung Hlaing hi arfi le thlapa umtu ning zoh in kutṭtial zong a zum tukmi a si an ti. Van hi zoh hmanh Pathian nih a sermi an si. Pathian nih van i arfi le thlapa nakin nan sunglawideuh a kan ti. Cucaah tutan Kawlram buainak kong ahhin Khrihfami hna hi a hleiin rian kan ngei ko rua, fakdeuh in thla kan cam a hau.\nMeiphu kam kan dir pah in kan ram kong kan i ruah lio ah thli thiang te kan vun dawp, kan meiphu a hun hranh pah khin “Bawipa na ṭha tuk ee” ti lo awk hi a ṭha ti lo. Mah ah cun 𝗘𝘇𝗲𝗸𝗶𝗲𝗹 𝟯𝟳 zawn kha a vun chuak thluahmah. Ka zahmi a si lo nain ka rel tawnmi a si. Ruh ro in a khahnak nelrawn ah khan Pathian nih Ezekiel cu a hruai i ruh ro hna cu nawl a pek hna i a thawhter hna, cun thli kha nawl a pek i thaw cu ruh ro chung ah cun an lut i an nung, tinak zawn kha a si. Genesis ah Pathian nih mipa cu a ser i nunnak thaw kha a pek, a ti.\n2019 dongh lei in nihin tiang vawleipi a erhtu le million tampi nunnak a latu Coronavirus a ngeimi pawl hi an thaw a cham i nunpehtu thaw (Oxygen) kha vawleipi nih heh an hman. Cu tikah ramkip Oxygen an chuah tawnmi nakin tamdeuh an van hman cang caah UN cu a lungrethei i a rannak in Oxygen sernak ding ah US$ 1.3 billion a herh tiah February 25. 2021 ah khan ramkip ah tlawm an rak su.\nCu nunnak thaw (Oxygen) cu an dawp bu in nunnak million 2 lengpi a liam ko ee.Hawi dawt hna, Pathian a ṭha tuk. Thaw a kan pek i kan nung. Ezekiel nih hin Jesus a rat te ding, Kalvari tlang ah a nunnak thaw, thisen le titsa kha mi vialte zungzal nunnak co nakding ah a pek dingmi Profet bia a langhtermi a si.\nZumtu, Khrih ah hawi dawt hna zeibantuk harnak kan ton lio hmanh ah, Ezekiel cauk i ruh ro hna nih “Kan ruh cu an ro dih cang, kan nunnak hri cu a cat cang, mithi tluk ceo kan si ko cang,” an ti bantuk in Kawlram mi kan dirhmun cu mithi tluk kan si cang hmanh ah Pathian cu thangṭhat ko hna usih. Kan inn chung in Pathian thangṭhatnak kha chuak ko seh. Zungzal nunnak lawng si lo in hnangam daihnak kan hmuh lai i lungrual tein thla kan camnak thawng in kan halmi cu Pathian nih a kan pek hrimhrim ko lai (Matthai 18:19-20).


I Ralring Ko U Nan Thluak Leh An Timh Hna Hih - News and Media\nRul cu rul a si ko, khuasik lakah a thi dengmangmi rul khi va hlawm law a thi sual lai tiah lum tein va chia hmanh, a cawlcangh khawh bakin an cuk colh ko lai.” Ram le miphun caah tiin hriamnam a tlaimi nan si ah siseh, biaknak lei Khrihfabu hruaitu pastor te nan si ah siseh, ramchung mipi nan si ah siseh atu lio kan dohmi cu ai khat dih. Cucu ralhrang uknak a tlak le a dih dingmi hi a si.\nCaan zei maw zat a kal cangmi chungah ralhrang phu nih an duhning le an i timhning bantukin rian an țuan kho ti lo i an lohma a kal kho ti lo. Hmun kip ah tlangcung hriam tlai le CDF/PDF he an i kap peng i ralhrang lei minung tampi an thi cang. Atu cu furpi a si i ruahhang a tam lio a si ruangah an duhning in an cawlcang kho ti lo. Cucaah daihnak.\nkah daihnak an serpi hna lai i kam khat leiin khuanu khuapa le Khrihfabu hruaitu pastor te kha nan lungton an i zuam lai. Khuanu khuapa le pastor te hna hmang in zeitindah mipi nih an kan duh lai i an kan cohlan lai ti kha an ruah lio caan a si. Cuticun kap hnih lungtlinnak le daihnak an in tuahpi hna lai i hruaitu lungton hmasa kha hehchat an i zuam lai.\nCu lio ah cun Chin ram hmun kip ah ralhrang nih a ralkap thazaang le hriamnam țha țha hna kha a phun kip in tling khitkhet tein le a herhbaumi um ti lo dingin a chap thluamah hna lai. Furpi chungah bawmhnak an in pek thluahmah hna lai i ralkap hi an rak țha tuk ko hme hi tiah anmah lei țang dingin nan thluak an in leh, an in merh hna lai.\nCuticun furpi a hung dih cang lai i hmai thla oktober le november thawk khin cun a za cang an ti țhan lai i kah hram an thawk colh lai. Khi tikah ralhrang phu nih bawmhnak an in pek lio hna i lunglawm tein ralhrang bawmhnak a cohlangmi pastor te nan si ah, khuanu khuapa nan si ah, mipi nan si ah ahohmanh nan him hlei lai lo. Nanmah thahnak ding khuakhan an duh.


KIA Battalion 11 Le PDF Hna Cu I Fonhin SAC Ralhrang Cu An Va Kah Hna, Ah SAC Ralhrang Lei In, A Thimi An – Chintanbo\nKIA Battalion 11 Le PDF Hna Cu I Fonhin SAC Ralhrang Cu An Va Kah Hna, Ah SAC Ralhrang Lei In, A Thimi An\nMarch 29, 2022 admin THAWNGPANG 0\nKachin ramkulh Namatyi peng Kasung khua pawngum KIA Battalion 11 cu SAC ralhrang ralkap nih March 28 zinglei sml 3:00 hrawngah jet fighter hmangin bomb pakhat a thlak hnawh tiah mipa pakhat nih a chim.\nCu bantukin bomb thlaknak ruangah minung a thimi an um lo nain fim cawnnak zungpi pakhat cu a rawk dih cikcak tiah thawng theih a si.\nMarch thla ni hlei 19 ah khan Myitgyina ummi 21 zungkipfonhmi gate cu KIA le PDF i fonhin an kahdoh hnuah mei an khangh.\nNanma ah a ummi SAC ralhrang ralkap lamhlat kahnak sakhan zongin March 28 zinglei caan ah KIA Brigate umnak leikap ah hriamngan in an kah tiah KIA thawngzamhnak lei tuanvo ngeitu Bohmu Naw Bu nih a chim.\nMungin peng chung Nanma kahdohnak ruangah Phaya Gyi Kuan khua ah hriamngan pakhat tla in a puah caah nu pakhat hliam a tuar tiah cuka khuami pa pakhat nih a chim.\nHriamnam Thilri Tampi Bawmh A Herhmi Vakok-CNDF!\nVakok-CDNF phu nih ramtang ah rawl vawikhat ei nak ding caah hmanthlak chung kan hmuh ningin an chumh/chuan. Nunnak thap in ral a doh/tukmi kan si bangin hi bantuk harsatnak cu a te tawi tukmi a si.\nKan ral a simi ralhramg ralkap hna cu kahdoh dingah a herhmi thilri/hriamnam a um lo ahcun zeiti hmanhin raldoh khawh a si lo caah hriamnam thilri bawmhchanhnak kan pe cio hram u, tiah upatnak he zangfah kan in nawl hna.\nMipi Veng Tu Pasaltha Hna Nih Cun, Phungki Lubo Pa An Thah Nak Le An Thah Hlan A Kong Lam,-\nKhah Thawng Tha Tak A Si Ko Hih PDF Pasaltha Rualhna Nih Cun,SAC Ralhrang Motor Hna Cu, Bomb In Kan Kah Hna Caah Motor Pa 2 Le Minung 16 Kan Thah Hna Tiah An.


Trump nih Refugee kong a chimnak video apost mi cu Facebook Company nih a removed piak. – Thechinlungnews\nTrump nih Refugee kong a chimnak video apost mi cu Facebook Company nih a removed piak.\nTrump nih Coronavirus campaign a tuahnak lio ah a chim mi cu refugees hi US a cozah nih kan onh hna si ahcun Covid-19 zawtnak a karh lai, a chimnak Video ad cu facebook ah a chiah mi cu, Facebook company nih a removed piak.\nFaceboook company nih video ad a remove nak a ruang cu pumpak himnak le ngandamnak a si lo le ram pakhat nih ramdang lei rian a tuan mi le a va pem mi hna thleidannak ngeih in thawngpang facebook ah a chiah mi cu an ads kan delete piak hna facebook community nih a sian lo tiah an langter.\nTrump le Biden debate an ngei lio ah Trump nih a chim mi cu, Ramdang in US lei a rak tlawng mi le refugees pawl hi kan khamh hna aherh, Biden a tling si ahcun cu hna cu a khamh hna lai lo caah US ram hi kan him ti lai lo, 700 per cent cu refugees le ramdang mi luhnak nawl a pek hna lai a fiang ko caah kan him lai lo tiah a chim. USA today.\nBe the first to comment on "Trump nih Refugee kong a chimnak video apost mi cu Facebook Company nih a removed piak."


KNU lei thawng pang cu: KNU control area chung August thla chung idohnak ah hin Sual ralkap hna hi minung 166 an thi manh tiah Sep 2 ah KNU nih athanh, – Kawltu Team\nKNU lei thawng pang cu: KNU control area chung August thla chung idohnak ah hin Sual ralkap hna hi minung 166 an thi manh tiah Sep 2 ah KNU nih athanh,\nKNU control area chung Dutathu Pengkomh Bridgade 1. Tawbgngu Pengkomh Bridgade 2. Ngianlaypin Pengkomh Bridgade 3. Mutaw Pengkomh Bridgade 5 le Dupalazia Pengkomh Bridgade 6 hna ah Myanmar ralhrang pawl hramhram in an luh ruang ah faktuk in KNU he an idoh nak khi asi, KNLA, KNDO le Myanmar ralhrang hna idohnak vawi 210 an idoh manh, Bridgade 5 hmun ah hin idoh tambik hmun asi caah vawi 180 an idoh manh tiah KNU news nih alanghter.\nMah an idohnak ah hin Myanmar ralhrang ralkap 166 thi in, 101 hna hi hriamhma ngei mi an si, Myanmar ralhrang kut ah hin civil mi 3 an thi tiah news ah tar lan asi.\nTaliban nih an tih bik mi le tih anung mi “Warlords”\nAfghanistan hi vawlei cung ah remdaihnak ngei lo bik 4 nak lio asi,Taliban hna sual ning cu, 1980 Soviet Era lio in Afghan ah hin Warlords dang dang an tampi ko, Democracy ram ah Political Party Pressure Groups bantuk deuh in,Miphun kip bantuk khin “Warlords” an ngei, Taliban acoyah ding ah hin Warlords hna hi an lawmter lo ah cun, idohnak asi ko lai Afghan warlords hna nih hin acoyah thar tuah ding ah hin Bonn conference ah an itel ceu.\nTaliban nih Kabul an uk hmanh ah Afghan warlords hna nih hin ethnic tribes dang dang hna control an ngeih dih, Afghan ah hin 14 major ethnic communities an um, Pashtuns, Tajiks, Hazaras, Uzbeks, Turkmens, Balochis & Nuristanis hna hi Politics ah an kal ngai, Afghan warlords hna hi kum saupi Afghan polity chung taktak an si, US-backed Afghan national government hna nih chawnh an timh nain 2002 bantuk asi tilo, atu ah cun zonal warlords pawl an um sawh sawh ti lo.\n← Afghan ram chung ah remdaihnak a um kho rih lo, Taliban hna nih acoayah form ding in ready asi,\nMyanmar ram Budget cu National Unity Government NUG nih cun tuah asi ve cang lai, Military uknak ah Budget timi zong a um bak lo khi asi, →


Hlutdaw Chung Ah Siseh, Hlutdaw Lenglei Siseh Phunghram Pi Hi Remhkhawh Mi Asi An Remh Duh Lo Biatu Asi Pu No Than Kap-Video – Chin World News Evening\nJanuary 18, 2020 January 18, 2020 Salai Van Chin News\n2020 Phunghrampi Remhnak le Pu No Than Kap: (Chin Federal Democracy Hruaitu Kanpa) “Sai Ṭhi Sai hla bang in a fawi te ko mi kha ahar tuk ah an tuah bia asi” Upadi remh nak ah. Pu Kap Roling bia. Hlutdaw Chung ah siseh, Hlutdaw lenglei siseh Phunghram pi hi remhkhawh mi asi. An remh duh lo biatu asi.\nRalkap le NLD nih Biaral dohnak le Anna /Power I zuamcawh nak ah an hman bia asi. Burma zong hi Tlangcungmi timi Tai-zin-ta pei ansi vecuh. Kawl nih hin, An mah le mah kha a san deuh ah an i cawisan sawh bia khi asi. Vawlei pi um tu ning, Ramkhel lei Hmuh ning dan ahcun Miphun vialte hi, Niamsan kan umlo. A tlukruan dih mi lawngte kan si ko.\nBurma nih a mah le mah sandeuh le cung ah aachiah caah hin Miphun hna karlak I remhṭhan nak aum khawh lo hi ahram bik piatana asi. Tlangcung mi piatana abikbik kan si lo ti nak asi ko hi Burma nih anmah kha uktu ah ti leTlangcung mi kha kan uk mi hna timi ruahnak palh mi le pomh nak nih hin Piatana ngan bik mi le Ral mei hi a chuanh ter ti nak asi ko hi.\nKawl miphun san deuh ah chiahmi cu Kawlram cozah kip i an tlaitleng le tanbo asi. Ralkap le NLD zong nih cubantuk lungput in an i hlihphuah kho hrim lo. Cucaah Hlutdaw ah Tlangcung mi kong tel lo bakin (Upadia remhnak kong ah) kut tum he an i zuanghnawh lo lawng an si kha asi.\nCucaah Phunghram pi cu Hlutdaw chung ah siseh, Hlutdaw leng lei siseh, remh khawh lo ti hrim aum lo. Remh duh loin, phung ning loin, NLD le Ralkap nih akap veve in an kawi ve ve caah asi. Kawlram dothlen nak taktak, Democracy dikhtlir mi taktak le Federal Democarcy lei kal an duh taktak ahcun Mah le party / pumpak i remh lonak le I zuam cawhnak kha, tappi pawng ah an chiah chung khawh veve lai.\nNawlnak: Pu Kap nih achimh mi kha Chin Holh in aatlak ning le aarem cang ningin ka hrihfial ṭhan mi asi. Miphun le ram caah Chin NLD upa hotal nih, hitin achimh bal mi an um el maw? Nan kut rak thlir tuah uh? Chin Party nih Arpi ti tit lio mi he Krifa Upa sawm in thluachuah hal thalcamnak kan in tuah piak duh hna i asi. Phundang in ruat duh hlah u. Pumnak i thawh vial ah, Kuak bawm hmanh philh balloin Hlutdaw le Vuanci zung hna ah Federal Kong chimh hna philh hi cu aw kan pa le asi te dawh nan si ve locu. Cuchinchap ah Hlutdaw ah ngut lawng arian mi hna um asi rih.\nRef: Rakhine MP pa nih Rakhineram kong mah tein khuakhan lairel nak asung cikcek nak kong achimh lio i a hnu lei a ngut mi kha a hodah asi. Ti lawng aadinh kha. Za sehlaw, na ruah nak le na hmuh ning, ruahnakcheu na duhmi comments in special cio cio in sawm nan si. Credit: Saya Rung Kaw Video ah hin tling deuh in ngaih khawh a si.


Seite 68 von 76 Erste ... 18 58 66 67 68 69 70 ... Letzte\nErgebnis 671 bis 680 von 754\n25.08.16 08:46 #671\nDu hast es übersehen, denn genau das sind sie.....\nmach mal bitte einen screenshot, ich finde sie nicht.\neine frage zu den xp bei den märchen-at: ich habe festgestellt, dass ich zwischen 1400-1525 sterntaler für den ersten teil bekommen habe. es wurde immer alle lager vernichtet und alle quests gemacht. einziger unterschied: am anfang habe ich nach dem 3. sektor erstmal den buff im proviantlager hergestellt und das quest mit dem fisch gemacht, anschließend weiter gespielt. bei den nächsten versuchen habe ich den buff in auftrag gegeben (das quest aus den augen verloren) und schon mal weiter lager abgeräumt. da man das quest nicht überspringen kann, weil es teil der hauptquestkette ist, hab ich es nachgeholt und dann das at beendet. hatte aber weniger sterntaler/xp. kann es sein, dass man zwingend erst das quest im 3. sektor machen muss und dann erst weiter lager vernichten soll/darf um deren xp auch zu bekommen? ist das so gewollt oder ein bug?\n26.08.16 06:08 #672\nleider nein, nicht handelbar\n26.08.16 21:47 #673\nNaknaknak Naknaknak Naknak naknaknak Nananak Nak Naknaknak Nanananak Naknak Naknak. Naknak nak. Naknak Nak? Nananak Nak Naknak Nak? Naknak Naknak. Naknak nak? Nananak Nak Naknak nak? Naknak nak. Naknaknak Nak? Naknak nak? Naknak nak. Nananak Nak Nanananak naknaknak\nNak? Naknaknak Naknak Naknak. Naknak Nananak Naknaknak Nak? Nananak Nak Naknak nak? Naknaknak Nanananak Nananak Nak Naknak Nak? Naknak naknaknak Naknak Nanananak Naknak Nak. Nananak Nak Naknak nak. Naknaknak nak? Naknaknak Nananak Nananak Nak Naknak Nanak Naknak nak! Nananak Nak Nanananak Nanak Nananak nak. Nananak Nak Nak? Nanak Naknaknak Nak Naknaknak Nananak Naknak Naknak. Naknak naknak\nFrage: "Was sind grusselige Geräusche in der Nacht ?\n30.08.16 15:26 #674\n30.08.16 15:29 #675\n30.08.16 15:57 #676\nKlasse Aussage, wir schreiben den 30 August. Lass mich raten, am 30 September? Egal. Ein Monat weniger, ohne dass dieses primitive Manga- Design nervt.\n30.08.16 19:22 #677\nVielleicht haben wir ja Glück und es wird erst September 2017 soweit sein\n30.08.16 23:49 #678\nAlso ich freu mich auf September, habe akuten Büchermangel ^^\n31.08.16 00:41 #679\n31.08.16 08:35 #680


PDF Kalay dirhnak le tangrual hawi he raldohnak; Voi 41 kahdohnak ah 219 an thah hna – THE CHINLAND POST\nPDF Kalay dirhnak le tangrual hawi he raldohnak; Voi 41 kahdohnak ah 219 an thah hna\nPost Staff | 2022 February 2 — Ralhrang ralkap (SAC) dohnak ah Mipi ralkap (People’s Defence Force) cu National Unity Government (NUG) cozah hruainak in 2021 kum May (5) PDF cu dirh a si.\nNUG hruinak tang ah Kalay peng chung hriamtlai in dohthlennak bu dirh ding tiah mipi caihhmainak ngeih hnu ah People’s Defence Force-PDF , (PDF Kalay) cu 2021 kum May (24) ah dirh a si.\nNihin PDF Kalay ah Kalay peng chung ummi (Zomi PDF battalion telh in) Battalion (9) tiang a um. Myanmar ram nitlak lei ralram uknak bu pi (Western Military Commands) tang he pehtlai in raltuk thiamnak training cawn in ralhram Ralhrang ralkap (SAC phu) he dohnak a tuah cuahmah. Peng chung raldohnak le cawlcanghnak ah a thawngchim nak hnga tiah Chin National Organization/Chin National Defense Force (CNO/CNDF) le Zomi Federal Union/PDF Zoland (ZFU/PDF-Zoland) hna le tanrual hawikom sernak ah Chin National Army (CNA), Civic Defense Militia, Siyin (CDM-Siyin), Chinland Defense Force, Kalay-Gabaw-Gangaw (CDF-KKG), Ranger Kalay Defend Force (RKDF), People Defense Association – PDA (Zogam Army), Zo Defence Force, YDF he tan ti in dohthlenak ah a tel mi bu kip hna komh in Khua/mi he hmunkhat ah raldoh ti nak an ngei.\nPDF Kalay dirh hramthok nak 2021 kum May thla in ralhrang ralkap (SAC) he thla fatein raldohnak a um i, 2022 January thla tiang ah ralhrang lei minung 200 hlei an thi cang. PDF Kalay lei in Mipi ralkap 20 hlei zong ram caah an nunnak an pek.\nPDF(Kalay) Le Ralhrang Dohnak Sining\nRaldohnak a voi (Bomb) hmang in dohak Ralhrang a thi mi PDF Kalay in nunnak a liam mi (Bomb puak sualnak)\nMay 2021 1 2\nJune 2021 3 13\nJuly 2021 3 27 2\nAugust 2021 1 3\nSeptember 2021 9 28 2\nOctober2021 8 35 1\nNovember 2021 8 51 10\nDecember 2021 6 51 5\nJanuary 2022 2 9 1\nDihlak fonh 41 219 21\nKalaymyo peng kahdohnak ah Ralhrang SAC nih Mipi a that mi hna le Inn a hrawh mi\nKahdohnak ah Ralhrang (SAC) nih Mipi a thah mi 36\nRalhrang (SAC) nih Inn hrawh mi dihlak 109\nPeng chung runvennak\nNihin ni tiang ah Kalaymyo khuachung ah veng/sang 21 ah ralhrang ralkap (SAC) uk mi ah an um rih. Nain, Khualeng/khuate lei ah cun ralhrang le PDF kaphnih in uk mi tiah chim awk a tha rih lo dirhmun ah an um. Mipi ralkap lei in ukmi khua an tlai dih rih lo. Natein Kalaymyo peng chung Khuakomh (Ohsuh/village tract) ah zatuak 70 (Khuate dihlak 100 hlei) cu PDF thazaang a thawngnak hmun a si cang.\nPDF Kalay thazaang a thawngnak ah khua runvennak caah dirhmi Kalay Police Service zong nih PDF he komh in tuanvo a lak.\nMipi zohkhenhnak pakhat ah CDM ngandamnak lei riantuan mi hna le PDF Kalay komh in ngandamnak lei zohkhenhnak (Health Facility) hmun hnih dirh in mipi ngandamnak lei zohkhenh a si cang.\nCc: PDF Kalay, 2022 February 1 cathanhnak chung in lak mi a si – Catialtu\nPrevious USCB nih ‘Burma Act’ fehternak ‘advocacy’ tuahmi ah CHRO nih biachimnak a ngaih


DONALD TRUMP CUNGAH KAI LAWMHNAK CU HI 5 HI AN SI – The Chinlung Post\nDONALD TRUMP CUNGAH KAI LAWMHNAK CU HI 5 HI AN SI\nTrump Cungah Kai Lawmhnak, Kai lawmhnak cu hihi a si. Pakhatnak, Isreal na dir kamh kai lawm tuk. Nangmah bantuk a bia ah adiemi an um lo. Pahnihnak, Khrifa na kan dir kamh vuleicung khrihfa vialte him tein na kan chiah . kai lawmtuk. Nangmah bantuk pasaltha ka hmu bal hna lo, ka nun chungah.\nPathumnak, Pathian nai bochan Jesuh khrih kha na zumh. Pathian nih an dirkamh lai i fapa Jesuh zong nih an bawmh ve lai.Palinak, Nu pawchung nau thah na kham. Kanmah bantuk nu saltha pasal tha chuakve hna seh na ti. Kan upat tuk i kan hmaizah tuk, Pathian zong ai lawm lai. Panganak, Israel Pathian cu kan Pathian a si ve.\nAbraham Pathian, Jacob Pathian Isac Pathian kan nih kan pathian a simi, Israel a dawtmi poah cu Pathian nih a dawt ve hna. Nangcu Israel na dawt ruangah Pathian nih an dawtve lai I Israel na dirkamhmi bantuk in an dir kamh ve hrimhrim lai. USA president ah misual hna nih an dohbikmi na si nain athawng bimi pasal tha na si.\nNangmah long in na dir cingcing Pathian nih an umpi. USA president na wt laiah Pathian ka bawm nati bantuk tein Pathian nih an bawmh taktak. Democratic an tuah sernak cu anmah tu nih an tuarthan ve cang lai. Kum 4 president na tuanmi cu vulei tuanbiaah a thawngbik le a tha bik an si lai.Kum 4 na pehthan lai i, khuaruahhar in USA le vulei cung na sersiam than lai.\nArawk cuahmahmi zumhnak zong na thawnter than lai. 2020 Merry Christmas zong na bia bantuk te in kan hmangthan cang lai. Pasaltha upattlak le bochantlak zumhtlak taktak na si.Teinak cu a ra lio, kan hmaika ah kan hmuhthan te lai. Sehtan pennak cu hrawh a si lai. Credit: JTZT


Thisen Kai Zawtnak A Ngeimi nih Mah Hi te hi A Tuahning Rak i Zoh Ve , nai Dampi Ve Ko Lai – Chintanbo\nOctober 16, 2021 admin THEIHTLEI 0\nFak tung loin zawtnak taktak a si vemi cu thikai zawtnak hi a si i. Thikai zawtnak hi huat tlai ngai vemi pakhat si. Thisen zawtnak a ngeimi ah hin a fak ngai a timi cu an um lo na’n ruah lo piin ka lungmit thut tawn ti tu hi cu an tam ngaingai ve. Thikai zawtnak ngeimi pawl caah sizung i kal kho lomi zong siseh thikai zawtnak caah a tha bak timi kan van langhter lai.\nThikai zawtnak caah cun Kawm hi a tha taktak tiah mi pakhat nih cun a van tar. Cu caah cun thikai na ngei sual maw? Si loah na theihmi hna zong an um sual maw? Na ngeih ve sual a siah cun na theihmi pakhat khat zong an um sualah cun kawm a that ning kong hi na rak chimh ve hrimhrim hna lai.\nThikai zawtnak caah kawm hi a tha i zeitin dah kan tuah lai tiah cun kawm pa 2 cu ti khuatthum tluk tamin kan chumh lai i ti cu khuat 1 tluk a tan tiang kan chumh lai.\nCu kan chumhmi kawm hang cu nikhat ah voi 1 pengin kan din piak lai i cu tin peh tlai ten kan tuah piak lai cu hnuah zeitluk in dah thikai zawtnak caah kawm hi a rak that ti cu na fiang ko lai.\nHi kong hi thikai zawtnak in a dam lo pengmi pakhat nih a takin a tuah i zeidang sii zong ei lo bakin hi a tuahnak bakin ai dam pi mi a si caah thikai zawtnak a ngei vemi paoh siahreh nak ngan pi he a rak chimmi si.\nThikai in na zawt ve sual ah cun tu kan langhter ning bantuk khan phunghman ten rak tuah ve law rak ding ve hrimhrim. A tha tiah kan theihmi hi a tak in kan tuah hnu lawng ah a thatnak hna hi theih khawh a si caah kan theihmi tete hi a tak bak in kan tuah cio a herhmi a si.\nSizung lawng hi damnak a si lo i sizung nih an damh khawh tilo mi zong kanmah lai sii te nih a damh mi tampi an um ve cang tiah theih a si i hi kan langhter mi hna zong hi nangmah bak nih a tak in rak hmang ve dingin kan in sawm duh fawn . Credit :Mizo Special News\nKum tampi Chung “Zunthlum” In A Zawmi Nih Ai Dampi Bak Mi “Zunthlum Sii” An Hmuh Tharmi Rak Share Ve\nCancer A Chuahter tu , Voksa A Eimi nih Hrial hrimhrim Dingmi Phun (5)\nBreaking News: Yangon Ramthen Hledan ah Kahdod Nak Achuak\nThantlang Pastors le Khua Upa nih Ralkap Cozah cu Thantlang kir than nak le Sersiam than nak kong ah an va ton hna ti mi Bia fang hi a hman bak lo mi si.\nSAC Ralkap Nih Kum 13 Ngakchia Telh In Tualchung Mi 22 An An Tlaih Hna


Nilen Parmawi Nih A Ngaih Thiam Dih Hna!!!!! – Salai Kawltu\nNilen Parmawi Nih A Ngaih Thiam Dih Hna!!!!!\nKan far nu Myanmar Idol I azuam ve mi miss Nilen Parmawi nih malaysia concert i buai nak a chuak mi kong ah comment ah le message ah bia chia kha le bia tha lo tuk in an volh pamh mi cungah a ngaih thiam ko hna.\nVawlei cung minung ah a ding mi le a tling mi aho hmanh kan um hrim loh ee . Asual apalh mi lawng te kan si ko pakhat le pakhat palh nak hi i hmuh thiam hi Laimi phun na si nih kan herh tuk cang mi si.\nHi hnu hmai lei zongah pakhat le pakhat i bawm hna usih. Nilen Parmawi zong hmailei a kaar hlan nak ding lam thluan ah thazaang pe chin chin hna usih. Laimi phun na dawt tak tak ah cun din ah tanh cio usih kan sawm hna ee..\nA tanh tu hna kong a chimmi tha tuk\nNilen chimmi, “Mah bantuk tete nan um ruangah hin dakaw zuamnak lungthin ka ngeih chinchin cu, kaa lawmtuk mu… Nan ka thawn ter chinchin caah, thil sining a thei dih tu Pathian ka ngei, zeihmah ka tih lo. Tlu ding in a ka dohtu hna caah tluk kaa manh rih lo. Tha a ka petu hna caah i zuam hmanh ka vuai rih lo. 1000 chungah 900 nih nan ka soisel zongah tha a ka petu a ka dirhkamhtu 100 caah ka si khawh chung in kaa zuam rih lai.\nPrevious Post:Vanmi Nih Raltuknak Vanlawng A Thlak Lio (video)\nNext Post:Japan Ram ah Pa Kum 40-60 Karlak aa Thatmi Tam Tuk an Karh


Wow, Tuzan Esther Dawt Chin Sung Hlasak Cu Khuaruahhar Si Ko A Thiam Kho Taktak: Video – Chin World News Evening\nWow, Tuzan Esther Dawt Chin Sung Hlasak Cu Khuaruahhar Si Ko A Thiam Kho Taktak: Tuzan Esther Dawt Chin Sung hlasak ning cu khuaruahhar tak khi si ko, a rak men hrim lo. Video kan hmuh bantukin aa zuammi vialte hna chungin Esther tluk in tuzan ko ko ahcun amah tluk i Judge pawl thinlung a kho tu an um rih lo.\nA rak thiam hrim ko. Atu ning tein a kal ko ahcun tukum Myanmar Idol Season 4 winner dingah zumh a um bak ko hih. Bawipa nih a caan tangmi chungah lam hruai chin ko seh. Vote he thazaang pe cio hna usih. Tuzan a sak mi hi a thar in van zoh tthan rih hmanh, ngaih cim lo bak khi si ko. A tang bik ah video um lai.\nRelchih: Pathian hi Pathian rian tuantu le gospel hla sa mi long cawisangtu sisehlaw a lo hma hi a pi tuk hnga. Minung nih kan ruah khawh lo lengin a dawtnak le a vel hi a kau i a ngan mi kan Pathian a si. Pathian nih a zuar cang mi hna cu zei pipa an chim an tial lo zongah mipi nih a but in an but ko hna.\nQuality a ngei mi cu dirhmun tihnung le sang deuh an phanh ah an quality a lang deuh deuh. Hi kan farnu te Esther Dawt Chin Sung hi cu US a phak lio i stage-show a kai ning ka zoh ah a aw zai in ka ti lo, a cawlcangh ning le a biachim in ka zoh ah thil pipa deuh mi cung zongah performance tuah sehlaw a qualify bak lai tiin ka ruah cia mi te asi.\nWinner a si hrim lai ti cu kan chim kho lo, nain a si kho mi zong cu asi ko. Nihinni a dirhmun ah mipi thinlung a lak ning le kan miphun hmai a langhter ning vun ruah ah ka lungtling tuk cang. Stageshow kai ti lam tu ahcun kan hlasak thiam ti mi vialte hna nih an tluk ti lai lo.A let tamtuk in a lonh cang hna. A performance ka lungtling ngamsam. Al Bik Lian\nEsther Dawt Chin Sung-Myanmar Idol Season 4 Top-10(3rd Week)Performance Show\nTuzaan Esther cu a mak chin lengmang ko … Vote in thazaang pek rak philh hlah uh…\nPosted by cmpage on Thursday, 14 November 2019


Chin Ramkulh Chung Ah H1N1 Zawtnak Hrik Ngeimi 18 An Si Cang – THE CHINLAND POST\nChin Ramkulh Chung Ah H1N1 Zawtnak Hrik Ngeimi 18 An Si Cang\nSalai Cung Cung|2019 July 23| 2017 Chin Ramkulh Chung Ah H1N1 Zawtnak Hrik Ngeimi 18 An Si Cang in 2019 June 30 tiang Chin ramkulh chung ah H1N1 zawtnak hrik ngei an hmuhmi minung 18 an si cang. Asinain H1N1 zawtnak in a thimi an um rih lo tiah Chin ramkulh ngandamnak zung in kan theih.\n2017 Chin ramkulh chung ah H1N1 zawtnak a ngei ti zumhmi hi minung 68 an si. Test kit in chekfel mi pawl hi minung 17 an si. H1N1 zawtnak hrik a ngei ti in hmuhmi hi minung 14 an si. A thimi an um lo. 2018 Chin ramkulh chung ah H1N1 zawtnak hrik a ngei ti zumhmi hi minung 207 an si. Test kit in chekfelmi hi minung 14 an si. H1N1 zawtnak ngei ti hmuhmi hi 4 an si. 2019 June 30 tiang Chin ramkulh chung ah H1N1 zawtnak a ngei ti zumhmi hi minung 96 an si. Test kit in chekfelmi hi minung 5 an si. H1N1 zawtnak hrik ngei ti hmuhmi an um lo tiah Chin ramkulh ngandamnak zung cazin ning in kan theih.\n2017 in 2019 June 30 tiang Chin ramkulh ah H1N1 zawtnak hrik hmuhmi zapi hi minung 18 an si. H1N1 zawtnak hrik a ngei ti zumhmi zapi 371 an si, Test kit in chekfelmi zapi 36 an si i a thimi an um lo tiah kan theih.\nChin ramkulh chung ah Diarrhoe (chungtlik) zawtnak cu minung 14369 chung ah minung 11 an thi. ARI (namunia) zawtnak in minung 5422 chung ah 60 an thi. Malaria (raifanh) zawtnak in minung 2266 chung ah minung 7 an thi. Dysentery (Thisen chungtlik) zawtnak in minung 1694 chung ah minung 2 an thi. Smear Positiver (new) (TB) tibantuk zawtnak in minung 126 chung ah minung 1 a thi cang tiah Chin ramkulh ngandamnak zung in kan theih.\nChinram Ah HIV Zawtnak Ngei Mi 122 An Si I Tedim Peng A Tambik\nPrevious Chinram Ah HIV Zawtnak Ngei Mi 122 An Si I Tedim Peng A Tambik\nNext Pu Chum Ling Nih Paletwa Ralzaam Caah Ks. 7,300,000 Bawmhnak A Pek


US Chin Khrihfabu nih Myanmar UN Palai Kyaw Moe Tun tangka tampi an bawmh | The Chin Express\nUS Chin Khrihfabu nih Myanmar UN Palai Kyaw Moe Tun tangka tampi an bawmh\nMyanmar UN Palai U Kyaw Moe Tun cu uknak firtu Myanmar ralkap cozah nih lahkhah a pek lonak sau tuk cang caah zung hlan man le rawl ei awk a harsa tuk cang i US ram um Chin Baptist Khrihfabu 100 leng komh ‘Chin Baptist Churches USA (CBCUSA)’ nih tangka tampi a bawmh, tiah kan theih.\nCBCUSA upa Rev. Zammang Mualcin nih, “NUG cozah nih lakhruak emergency in CBCUSA sinah bawmhnak an kan hal. Kanmah lawng si loin Kachin, Karen le Kawl zong an hal hna,” tiah a chim.\n“Myanmar Ambassador to the U.N. awlokchong in a um lio caan ah a dirkamh khotu cu Chin dakawh kan si cu ti hi chim ka duh. Tangka tampi (cheque nganpi) kan bawmh.\n“Chin cu Myanmar Rampi (Union of Burma) dirhtu miphun 4 lakah pakhat kan si. Mi tenau kan si lo.\n“Ambassador Kyaw Moe Tun le a zung rianṭuan pawl awlokchong in an um lio caan ah a dirkamh khotu cu kanmah dawh kan si cu. Pathian thluachuah kan comi Kawlram pumpi tiang kan hrawmh khawhmi hi CBCUSA chungtel vialte lungrual tein rian kan ṭuanṭi caah asi.\n“I lungrual peng usih law Kawlrampi thlengtu hi Chinmi si ko usih tiah kan sawm hna,” tiah CBCUSA i Associate General Secretary Rev. Zammang Mualcin nih a chim.\nPu Zo Tum Hmung nih, “CBCUSA kan pale hi hmailei caan saupi ca tiang khua a ruat khomi nan si kan ti lengmang hna,” tiah CBCUSA hruaitu hna sinah lunglawmhnak bia a chim ve.\n“CBCUSA sinah tangka tampi bawmh an kan hal lio ahkhan pakhat pa lebang cu a mitthli tla bak kha mu, a ṭap bak ko khah. Tangka tampi nan bawmh hna.\n“Nan bawmhmi hna kha, US Ramdang Vuanci Zung le USAID (US cozah ti ko usih) he kan i ton lio ah Rev. Zammang Mualcin nih a chim; Kannih cu Chin ca lawngah kan ṭuan lo. Midang ca zongah kan ṭuan ee, tiin a chim tikah US cozah thinlung ah rian a ṭuan ngai tiin ka hmuh.\n“Atu zong phaisa kan thawhmi hi US cozah nih a theih. Kannih Chin miphun cu kanmah tein kan i zuam. Kan ti khawh lomi dahkaw bawmh kan in hal hna hih ti kha asi.\n“CBCUSA nih Burma Act 2021 kan ṭialmi a donghnak kong kha zoh tuah uh, Karenni kong pei kan ceih ko cu. Kanmah cu zei dah kan i sai ti khawh asi. Chin ca lawng hi kan pale nih an aupi lo. Karenni kong zong kan aupi, Magway le Kachin kong zong a herh ning rian kan ṭuan. Mah hihi CBCUSA kan pale nih an kan hruai ning asi,” ati.\nNawlpatnak: Chinmi lungrualnak bawmtu a sinak hnga, mi tampi hmuh dingin SHARE cio usih — Thawngpang tling deuh in kan hlat cuahmah lio asi i a thar um cun kan bet chap te lai, suimilaam 1 dan in zoh ṭhan lengmang dingin kan in nawl.\nLai website pawl nih The Chin Express thawngpang copy/paste ti lo dingin le kanmah ta i zoh in phun dang nawn in ṭial ti lo dingin kan in nawl hna. Copyright upat piak dingin kan in nawl hna.\nPrevious articleDr Sasa cu ‘Rual-U Person of the Year’ an pek\nNext articleVaurawng Zuunthil nih YDF caah $60,000 (K100 million) a hmuhpiak


Yaw Kee a thinphang tuk cang: Vote pek caan an khar deng cang fawn | THE CHIN EXPRESS\nYaw Kee a thinphang tuk cang: Vote pek caan an khar deng cang fawn\nMyanmar Idol Season 4 Top 10 thimmi lakah aa tel vemi Chin awṭha Yaw Kee cu zahan zaan zuamnak ah ṭha taktak le diriam taktak in a sak khawh ko nain tuzaan cu minung 2 bak a tla ding an si caah a thinphang tuk.\nAhlei in, kan hnu zarh ah vote tlawmbik 3 (bottom 3) ṭhutden ah an ṭhutter ve caah a thinphan khunnak asi ṭheo lai.\nYaw Kee nih, “tuni cu vote an rel lai i a tlawmbik ngahtu 2 cu zuamnak tlak thai ni asi cang,” tiah a thinphannak kong a ṭial.\n“Nan dihlak in nan ka dawt i tha nan ka pek bantukin in vote zong nan ka pek rih ko lai tiah ruahchannak ka ngei.\n“A caan um rih ko. Tu zaanlei 6pm ah vote pek an phih lai. Nan dihlak kan dawt tuk ve hna. Dawtu fans pawl nan thazaang in hmainor ka duh rih ko ee,” tiah vote pek sawmnak a ṭial.\nYaw Kee hi midang cio bang, Myanmar Idol ah hlasak i zuam dingin a rian tiang aa phuakmi asi. Atu ah a tlak colh cun a paam ngai.\nYaw Kee a uartu paoh nih vote pek daithlang hin hlah uh. Tuni 6pm hlan cu vote pek khawh asi rih ko fawh.


HBC Pastor Rev. Dr. Steven Lian Hup Ling Nih Quarantine Ah Um Mi Pawl Thlacamnak An Ngeihpiak Hna – Chuncha News\nHBC Pastor Rev. Dr. Steven Lian Hup Ling Nih Quarantine Ah Um Mi Pawl Thlacamnak An Ngeihpiak Hna\nLaitlang lei biatak tein mipi kan himnak ding caah tiah heh tiah tuanvo an lak cio hna i, a lam kip in lung I hrinh deuh mi pawl zong a ho minung an si hmanhah Quarantine ah chiah le check an si hna mi an riantuannak kan hmuh tikah lung a hmui ngaingai. Cu lakah chim ngai tein ramdang in tlungmi siseh, ramchung zong in a tlung mi siseh, Atu lio kan farnu nih a voikhatnak ase 150 nak an hmuh hmasa mi he a naihniam mi pawl an hrenkhumh mi hna eilnak ngei lo in kan pum pak caah le kan chungkhar kan miphun himnak a si tiin nawl ngai tein tuah ding mi chim a ngai mi vialte nan cungah hin lawmh a um hringhran.\nHi hi mipi kan himnak tha bik cu a si, corona Virus hi damnak taktak sii mithmuh in kan sin a phan rih lo tikah kan hinak bik pakhat a si mi cu zulhding mi pawl a kan tuah piak mi nawl ngai tein kan zulh/tuah ah cun cu cu kan damnak kan himnak tha bik kan sii tha bik cu asi.\nTu ni ah Hakha College ah a ummi Quarantine pawl cu Hakha penguk zung le HBC in Rev. Dr. Steven Lian Hup Ling nih an vung veh hna i thazaang peknak le thlacampiaknak an ngeih hna tiah thawng an theih i a lawmh zong kan i lawm tuk.\nTuah ding pawl thil hrim an tuah mi a si caah a tha tuk hringhran. Hmailei zongah cat lo tein thazaang pek ding an si, an lungre a theih cio lai caah a zei dang thinlung ruahnak an pe kho hna lai lo, thawngtha chim le thlacam piaknak va ngeih piak hna hi an caah hna ngamnak a si ko lai, An umnak Quarantine pawl inn zong zawtnak rungrul thahnak sii kahnak an tuah tiah thawng kan theih.\nMah hi Pastor pa nih thlacamnak a ngei piak hna nak kong a Fb ah a tial mi a si. Bawipa nih hmang chin ko seh….Hakha University FQ ah ka va kal i, thazaang peknak le thlacampiaknak ka ngei hna – May 4,2020,zanlei sml.3:00\nPhoto Credit: Hakha GAD\nBreking: Kolkata I Cancer Zawtnak An Zohkhen Lio Mi Pu H. Rohmingliana Cu COVID-19 Zawtnak Akai Chih Caah A Thi\nHalleluijah Amen; Mizoram Covid-19 Zawtnak Pakhat An Ngeih Mi Rev. Hruaia Cu A Result A Tha Dih Cang, Lawmhpi Cio Hna Uhsih


RIP. CM LIAN LUAI PUMPAK RUNGVENGTU A NUNNAK A LIAM – The Chinlung Post\nVuancichoh Salai Lian Luai Pumpak Runvengtu (PSO) Hakha Sizung ah COVID-19 in a Nunnak a Liam. Chin ramkulh vuancichoh Salai Lian Luai pumpak humhimnak ttuanvo a rak latu Bar Mang Pi Pu (kum 37) cu nizaan August 8 ah Hakha sizung ah COVID-19 in a nunnak a liam, tiah kan theih. Bar Mang Pi Pu hi Naga miphun a si i, 2015-2020 tiang Salai Lian Luai pumpak runvengtu rian a ttuanmi a si. Credit:The Chin Journal


Chin Community in Norway | Phunghram-Lai - Chin Community in Norway\nKawlram ralkap cozah tthat lo ruangah hremnak le harnak phuntling kan tuar leng ah nunnak ca pawmcawm kawlhawlnak tiang in a har cang caah Chin miphun tampi cu 1990 thawk in kan ram kan chuah tak i ralzam dirhmun in vulei khuaza ah kan i tthek dih hna.\nCuticun 2002 ah Norway ram zong kan rak phan. Milurel kan hun tam deuh caah kan phun ning in i zohkhenhnak le kilvennak leng ah Kawlram le Chin mi hna nuhrin covo, democracy phung le tthanchonak caah 26 July 2004, Froland ah Chin Community in Norway (CCN) cu zapi lungtling in kan dirh. 2012 ah cun milurel 1,500 fai kan si cang.\nCCN phunghram cu August 11, 2008, CCN forum ah CCN EC nih a fehter i July 27, 2012, Hamar, CCN General meeting ah a chuahpi. CCN GM nih zei maw zat a remh i a fehter hnu ah cu ni 27.07.2012 thawk in hi phunghram cu hman a si.\n§ 1. Min le Umnak [Name and Location]\n1.1. Hi bu cu Chin Community in Norway tiah auh a si lai. A tawinak in CCN ti a si lai. 1.2.CCN umnak cu Norway ramchung ah a si lai.\n§ 2. Tinhmi [Aims and Objectives]\n2.1. Norway um Chin mi hna rualremnak, zohkhenhnak le thanchonak caah rian a ṭuan lai.\n2.2. Chin mi hna Norway sining le nundan i lak zia thiam awk (integration) ah a bawmh lai.\n2.3.Chin mi hna nuhrin covo le thanchonak ca rian a tuanmi bu le Kawlram democracy caah rian a tuanmi bu hna a bawmh hna lai.\n2.4. Chin ralzam (refugees) hna kha a si khawh chung in a bawmh lai.\n2.5. Chin nunphung le Chin ca a kilven lai i thanchonak caah a bawmh lai.\n2.6. Chin National Day cu upatnak a ngeih lai, tawlrel khawh ai zuam lai.\n§ 3. Chungtel sinak [Membership]\n3.1. Hi bu ah Norway um Chin a simi poah member sinak nawl an ngei lai.\n§ 4. Bu Dirhmun le tungtlang umtu ning [Organisation polity and structure]\n4.1. CCN cu Democracy phung in aa hruaimi le miaknak a kawl lomi Bu (Non profit organization) a si caah mi pakhat nih amah pumpak miakmai kawlnak ah CCN a hman ahcun cu Nu/Pa cu CCN nih a kong ceih a si lai.\n4.2. CCN riantuannak ah a sang bik nawl ngeitu cu member dihlak tel in kum hnih (2) dan ah voi khat tuahmi CCN General Meeting (CCN GM) a si lai.\n4.3. GM cu CCN EC upa fehtertu le rianttuantu upa (Office Bearer) hna thimtu a si lai.\n4.4. GM nih rianttuantu upa (OB) le ruahnak petu upa hna cu a tanglei bantuk in a thim lai.\n4.4.2. Vice president\n4.4.4. Assistance secretary\n4.4.6. Assistance treasurer\n4.4.7. Auditors pa hnih\n4.4.8. Ruahnak petu pa hnih\n§ 5. Upa hna rianttuan caan le Kum [Term]\n5.1. Rianttuantu ca caan (Term) cu term khat ah kum hnih a si lai.\n5.2.CCN kum cu January 1 in December 31 tiang hi kum khat ah rel a si lai.\n5.3.Mipi nih kan duh ko hna ah cun, zeitik caan tiang poh ṭuan khawh a si lai.\n5.4.Caan karlak a longmi cu EC upa nih aiawhtu thimnak nawl a ngei lai.\n§ 6. Phunghram remhnak\n6.1.Phunghram cu general meeting kaimi member cheuthum cheuhnih (3/2) nih fehter a si lai.\n6.2.GM (2/3) lungtlinnak thiam in a herh an ti ahcun remh khawh le chap khawh a si lai.\n§ 7. Buu hrawhnak\n7.1. CCN cu kan herh ti lo, hrawh si ko seh tiah ceih asiahcun General Meeting kaimi 75% nih hnatlaknak in hrawh a si lai.\n7.2. CCN hrawh a si ahcun angeihmi thilri le phaisa cu Norway um Chin aiawhmi buu pakhat khat ah pek a si lai.\nPhungtteng ( Bylaws )\n1.1. Kum 18 cung member a simi poh nih kum tin member fee Kr. 100 pek a si lai.\n1.2. Member pakhat nih Bu in chuah a duh ahcun a chuah duhnak kong he zoh chun in EC upa hna nih a kong ceih piak a si lai.\n1.3. Member pakhat nih member sinak in a chuah a si ahcun member fee a thawh ciami khirh tthan a um ti lai lo.\n1.4. Member hna covo le ṭuanvo\n1.4.1. Member pakhat nih bu caah ṭhahnem santlai asimi ruahnak chuah khawh a si, bu rianṭuannak ah telnak nawl a ngei lai.\n1.4.2. Member fee a pemi hna lawng khua cio EC upa caah thim khawh an si lai.\n1.4.3. Member fee a pemi lawng nih meeting ah mee (vote) peknak nawl a ngei lai.\n1.4.4. Member a si ko nain meeting a kai lo ahcun aiawh mee pekpiak khawh a si lai lo.\n2. General Meeting (GM)\n2.1. GM meeting cu member dihlak sawm in kum hnih dan ah voi khat tuah a si lai.\n2.2.GM cu CCN rianttuannak report, phaisa cazin report le budget fehtertu a si lai.\n2.3. GM paoh ah Phaisa lutchuak zoh tthannak le ceihhmainak a um lai.\n2.4. GM ah member a si lomi kai khawh a si lai nain vote peknak nawl a ngei lai lo.\n2.5. GM cu President le Secretary hruainak in tuah a si lai.\n3. Executive Committee (EC) meeting\n3.1. EC meeting cu thla ruk dan ah voi khat tuah a si lai.\n3.2. EC cu CCN policy phortu le CCN tthanchonak ttuanvo ngeitu bik an si lai.\n3.3. EC nih a herh ning in program, project le committee a ser khawh lai.\n3.4. A herh an ti ahcun CCN GM emergency meeting a auh khawh lai.\n3.5. EC meeting quorum cu hnarcheu nak tam (51%) in a si lai.\n3.6. Quorum an tling lo i a herh tuk ahcun President nih emergency meeting a auh khoh lai.\n3.7. Meeting poah ah mi tam deuh hnatlaknak in bia khiah a si lai.\n3.8. Caan karlak a lawngmi rianttuantu upa thimnak nawl a ngei lai.\n4. EC Upa thimnak\n4.1.Chin milurel 25-50 kar umnak khua in CCN ah EC aiawhtu upa pa khat thlah a si lai.\n4.2.Milurel 50 nak cung umnak khua in in CCN EC aiawhtu upa pa hnih thlah a si lai.\n4.3.A herh ahcun at large EC member upa 3 thim khawh a si lai.\n4.4. Khua cio in EC upa thimmi hna cu anmah tein rianttuantu upa (office bearer) thimnak an ngei lai.\n5. EC upa hna ṭuanvo le nawlngeihnak\n5.1.1. CCN EC aiawhtu le CCN tthanchonak ah ttuanvo ngan bik ngei a si lai.\n5.1.2. CCN GM le EC meeting hruaitu a si lai.\n5.1.3. Aherh tuk ahcun CCN EC Emergency meeting auh nak nawl a ngei lai.\n5.1.4. Rian tuanmi poah EC ah ruahnak halnak le biaruahnak a ngei hmasa zungzal lai.\n5.1.5. Emergency thil pakhat a chuah ahcun thil sining zohchih in biakhiahnak nawl a ngei lai.\n5.1.6. Herh pang a um ahcun secretary he ceih in kr.1,000 tiang hmannak nawl a ngei lai i a neih bikmi EC ah a chuahpi lai.\n5.2.1. President a um lo caan ah a aiwh lai i president nih a herh a tining in ttuanvo a pek lai.\n5.3.1. Buu chung riantuannak catlap, records le meeting minutes vialte a kilkawitu a si lai.\n5.3.2. CCN ca lut ca chuak tlaitu le a herhmi ca a caan hman tein thlahtu a si lai.\n5.3.3. President le EC upa hna hnatlaknak in ca lut ca thlah a tuah lai.\n5.3.4. Buu chungtel vialte cazin tha tein a tuah dih hna lai.\n5.4. Assistance Secretary\n5.4.1. Secretary rian a bawmtu asi lai. Secretary a um lo tik ah secretary tuanvo vialte a tlai dihtu a si lai.\n5.5.1. CCN ngeihmi phaisa poah cu CCN bank account in a ken lai.\n5.5.2. Phaisa cazin a tlaitu le phaisa hmannak cazin a tuahtu a si lai.\n5.5.3. Amah nawl in bu phaisa le bank account hmannak nawl a ngei lai lo.\n5.5.4. Buu nih a ngeihmi phaisa a lutchuak cazin kha EC upa le member hna sinah thawngthanhnak a tuahtu a si lai.\n5.5.5. Auditor hna nih check hnu lawngah mipi sinah cazin a chuahpi lai i a thanh lai.\n5.6. Assistance Treasurer\n5.6.1. Treasurer a bawmtu a si lai.\n5.6.2. Treasurer aum lo sual ahcun, President le secretary theihpinak in Treasurer aiawh in a tlaitu a si lai.\n6. Bu Phaisa\n6.1.1. CCN phaisa cu member hna nih kum tin an pekmi membership fee a si lai.\n6.1.2. CCN nih a ngeihmi cawlcanghnak program le project chirchanh in EC upa hna hnatlaknak in phaisa kawl (fund raising) a si lai.\n6.2.1. CCN ngeihmi phaisa cu CCN EC hnatlaknak in hman khawh a si lai.\n6.2.2. CCN ngeihmi phaisa cu mizei hmanh nih amah pumpak nawlngeihnak in hmannak nawl a ngei lai lo.\n6.2.3. CCN rianttuannak i a herhmi phaisa cu EC upa hna nih a herhning zoh chun in mipi sinah tlawmh hal le fund kawl a si lai.\n7. By-laws fehternak le remhnak\n7.1. By law cu GM le EC nih ser khawh a si lai, i EC meeting kai hnarcheu nak tam kaimi hna tlak nak in remh khawh chap khawh a si lai.